title: Maahanmuuttajat Suomessa

text: Työvoimaan kuuluvista maahanmuuttajista viidennes on työttömänä. Vuoden 2008 lopulla Pellervon taloudellisen tutkimuslaitoksen tutkimuksen mukaan Suomessa on käyttämättä noin 20 000 maahanmuuttajan työvoimareservi. Tämän työvoiman rekrytointi, sekä työperäisen maahanmuuton lisääminen helpottaisi tutkimuksen mukaan työmarkkinoilla niitä ongelmia joita väestön ikääntymisen uskotaan aiheuttavan. Maahanmuuttajat tarvitsevat työhön perehdyttämistä kuitenkin huomattavasti enemmän kuin kantaväestöön kuuluvat, eikä sitä ole aina järjestetty riittävästi muun muassa kustannusten pelossa. PTT:n raportti kehottaakin pohtimaan keinoja, joilla työnantajaa voisi tukea maahanmuuttajien perehdytyksessä. Työllistyminen kun on kaikkien yhteinen etu.


title: Maahanmuuttajat Suomessa

text: PTT:n tutkimus kartoitti kyselyllä myös maahanmuuttajien työkykyä. Työssä olevista maahanmuuttajista "hyvä tai erinomainen työkyky" oli tutkimuksen mukaan 91 prosentilla. Lukema on sama kuin valtaväestön palkansaajilla. Kyselyyn vastanneiden työttömien maahanmuuttajien työkyky oli vähintäänkin "hyvä" 76 prosentilla, kun vastaava lukema koko väestön työttömillä on 61. Tutkimukseen vastanneista työttömistä maahanmuuttajista liki kaikki olivat myös työhaluisia. Tuloksista voi Yleisradion mukaan päätellä, että moni työtön maahanmuuttaja pärjäisi työelämässä mainiosti, jos vain löytäisi työpaikan. "Helsingin Sanomien" mukaan tuloksia vääristää kuitenkin se, että tutkimuksessa mukana olleet maahanmuuttajat edustavat keskimääräistä maahanmuuttajaväestöä paremmassa asemassa olevia: yliedustettuja ovat muita maahanmuuttajia keskimäärin paremmin työllistyvät venäläiset ja koulutetut maahanmuuttajat ja aliedustettuja pakolaistaustaiset maahanmuuttajat.


title: Maahanmuuttajat Suomessa

text: Helsingin Sanomien mukaan maahanmuuttajat ovat lähteneet kantaväestöä kärkkäämmin yrittäjiksi koko 2000-luvun. Maahanmuuttajien yrittäjyyttä tuetaan moninaisin erilaisin tukitoimin yhteiskunnan taholta. Vantaan Uusyrityskeskuksen toimitusjohtajan Risto Kuosmasen mukaan maahanmuuttajien lapset ovat alkaneet perustaa omia yrityksiä innokkaasti. Helsingin kaupungin ja Uudenmaan TE-keskuksen rahoittaman "NYP Yrityspalvelut"-yrityshautomon (joka on "erikoistunut palvelualoihin ja maahanmuuttajiin") asiakkaiden joukossa vuonna 2007 perustetuista yrityksistä vähän toista sataa eli kolmannes oli maahanmuuttajataustaisten perustamia.


title: Maahanmuuttajat Suomessa

text: Suomessa toimii noin 250 000 yritystä ja Helsingin Sanomien mukaan noin 6 000 (2,5 %) on kansalaisuudeltaan ulkomaalaisten omistuksessa. Ulkomaiden kansalaisia on 2,5 prosenttia väestöstä. Maahanmuuttajien perustamat yritykset työllistävät 1, % kaikkien Suomessa toimivien yritysten työntekijämäärästä ja puolella niistä on palkansaajia, 15 %:lla maahanmuuttajien yrityksistä on yli viisi työntekijää. Maahanmuuttajien yritykset vastaavat 1,5 % yritysten kokonaisliikevaihdosta. 56 % maahanmuuttajien yrityksistä toimii Uudellamaalla. Suurimmat maahanmuuttajien yritysten toimialat ovat kauppa, kiinteistö- ja liike-elämän palvelut sekä majoitus- ja ravitsemisala. Pääosa yritysten perustajista on Suomen lähialueilta ja muualta Euroopasta (noin 30 %) ja Aasiasta (noin 25 %) tulleiden yrityksiä; afrikkalaisten yrityksiä on 3 %.


title: Maahanmuuttajat Suomessa

text: Uuteen kotimaahan sopeutumisprosessia kutsutaan "kotoutumiseksi" tai "akkulturaatioksi". Kotouttaminen tarkoittaa viranomaisten toimia jotka auttavat maahanmuuttajaa osallistumaan suomalaiseen yhteiskuntaan ja sen toimintaan. Viranomaisten tehtävä on tukea maahanmuuttajaa ja hänen perhettään hänen asettuessaan maahan. Maahanmuuttajan ammattitaito tai tutkinto voidaan päivittää työelämän vaatimuksia vastaavaksi joko lisäkoulutuksella ja tutkintojen tunnustamisella. "Akkulturaatiolla" tarkoitetaan miten maahanmuuttaja omaksuu valtakulttuurin suhteessa omaan kulttuuriinsa.


title: Maahanmuuttajat Suomessa

text: Suomessa maahanmuuttajilla on ollut vaikeuksia päästä asumaan haluamaansa asuinympäristöön. Helsingin asuntoasiainosaston osastopäällikön Mikko Luukkosen mukaan maahanmuuttajakeskittymiä syntyy siksi, että kaupungin vuokra-asuntoja vapautuu useimmiten alueilta, joilta kantaväestö hakeutuu pois. Toisaalta ilmiö on selitetty erikoissanalla 'valkoisten pako' (< engl. white flight), joka on länsimainen ilmiö jossa kantaväestö muuttaa pois asuinalueilta, joissa maahanmuuttajien määrä on kasvanut suureksi.


title: Maahanmuuttajat Suomessa

text: Monet ensimmäisen ja toisen polven maahanmuuttajat ovat tunnettuja kulttuurivaikuttajia Suomessa. Silti maahanmuuttajien oma kulttuuri on vielä heikosti tunnettua. Tilanne on sama muuallakin Euroopassa. Nykyajan maahanmuuttajakirjailijoita ovat muun muassa Alexis Kouros, Wilson Kirwa ja Zinaida Lindén. Lindénin romaani "Ennen maanjäristystä" sai Runeberg-palkinnon vuonna 2005. Vuonna 2008 Keniasta kotoisin oleva juoksija-kirjailija Wilson Kirwa valittiin vuoden positiivisimmaksi suomalaiseksi.Suomalainen rasismi ilmenee kantaväestön suhteessa vähemmistöihin ja toisin päin vähemmistöjen suhteessa kantaväestöön sekä myös toisiinsa. Vuonna 2008 rasistisista rikoksista epäillyistä 76 %:lla syntymämaa oli Suomi. Poliisiammattikorkeakoulun tutkimuksen mukaan vuonna 2008 poliisin tietoon tuli 53 uskonnolliseen taustaan perustuvaa viharikosepäilyä. Suurimmassa osassa rikosilmoituksia (17) tekojen kohteena olivat muslimit.


title: Maahanmuuttajat Suomessa

text: Pohjoismaissa on viime aikoina keskusteltu maahan muuttamisen helpottamisesta, mutta toisaalta myös maahanmuuttopolitiikan kiristämisestä. Sitä on perusteltu sekä inhimillisistä syistä että Suomen kansantalouden kestokyvyn näkökulmasta. Koulutetun työvoiman saatavuus tuottaa ongelmia, vaikka EU:n ulkopuolella asuu ihmisiä, jotka ovat halukkaita tulemaan töihin Suomeen. Monilla huipputeknologian aloilla koulutetulle työvoimalle ei ole riittävästi kysyntää Suomessakaan saati sitten kehitysmaissa. Maahanmuuttajien rahalähetykset ovat monessa kehitysmaassa merkittävä, virallista kehitysapua suurempi, tulonlähde. Lähtömaiden kannalta ammattitaitoisen työvoiman lähtö on myös ongelma. Köyhät maat menettävät parasta työvoimaansa ja osaamistaan. Toisaalta lännessä pelkona on, että maahanmuuttajista voisi tulla työmarkkinoiden kurjalistoa, jolla murretaan palkkausta ja työlainsäädäntöä.


title: Maahanmuuttajat Suomessa

text: Maahanmuuttajien rikollisuus on saanut viime aikoina huomiota osakseen. Viimeisen 10 vuoden aikana ulkomaalaisten tekemien rikosten määrä on lisääntynyt 56 %. Väkimäärään suhteutettuna maahanmuuttajat olivat 2010–2012 epäiltyinä muista rikoksista kuin liikennerikoksista ja -rikkomuksista 1,5–2,0 kertaa useammin kuin suomalaiset; 15–24-vuotiaat maahanmuuttajat 1,7 kertaa useammin; 25–39-vuotiaat vähän suomalaisia harvemmin ja tätä vanhemmat vähän useammin.


title: Maahanmuuttajat Suomessa

text: Korostuneinta rikollisuus oli vuonna 2013 pahoinpitelyrikoksissa, seksuaalirikoksissa ja ryöstörikoksissa. Pahoinpitelyrikoksissa ja ryöstörikoksissa rikosten määrä oli väkilukuun nähden 2,3-kertainen ja seksuaalirikoksissa 2,9-kertainen. Alueellisesti suurimman osan rikoksista ulkomaalaistaustaiset muodostivat Etelä-Karjalassa, jossa 43 prosentissa rikoksista oli epäiltynä ulkomaalaistaustainen. Sen sijaan väestöön kuuluvien ulkomaalaistaustaisten rikollisuus oli korostuneinta Varsinais-Suomessa, jossa he tekivät lukumäärään suhteutettuna 1,9-kertaisesti rikoksia suomalaistaustaisiin nähden.


title: Maahanmuuttajat Suomessa

text: Tilastokeskuksen maahanmuuttotilastot alkavat vuodesta 1987.


title: Maahanmuuttajat Suomessa

text: Vuonna 2010 60 % suomalaisista kannatti maahanmuuttopolitiikan tiukentamista ja 41 % halusi Suomen avoimemmaksi työperäisille maahanmuuttajille.


title: Maahanmuuttajat Suomessa

text: Huhumylly-verkkosisvusto on kerännyt tietoa pakolaisia ja turvapaikanhakijoita koskevista huhuista ja nettihuijauksista vuosina 2015-2016. Huhumylly käsittelee vain Suomen rajojen sisältä alkaneita huhuja ja luetteloi niitä huhuja, jotka luotettavissa lähteissä on osoitettu virheellisiksi tai keksityiksi. Huhumylly laskee luotettaviksi lähteiksi ammattimaiset uutisvälineet ja poliisin tiedotteet.


title: Maahanmuuttajat Suomessa

text: Suomessa maahanmuutton piirissä tai siihen liittyen toimii useita järjestöjä ja yrityksiä. Helsingissä toimii Martta-hotellin vastaanottokeskus, ja ministeri Anne Holmlund on mediassa liitetty Porin seudulla sijaitsevaan vastaanottokeskus-suunnitelmaan.Suomen ulkomaalaisten määrä vuosittain.


title: Maahanmuuttajat Suomessa

text:
Suomessa oli vuonna 2017 ulkomailla syntyneitä 372 802.
Suomessa oli vuonna 2017 ulkomaalaistaustaisia 384 123. Ulkomaalaistaustaisia ovat ne henkilöt, joiden molemmat vanhemmat tai ainoa tiedossa oleva vanhempi on syntynyt ulkomailla.
Suomessa oli vuonna 2017 ulkomaan kansalaisia 249 452.
Suomessa oli vuonna 2017 kaksoiskansalaisia 117 024.
Suomessa oli vuonna 2017 YK:n arvion mukaan maahanmuuttajia 343 582.


title: Artemio Franchi

text: Artemio Franchi (s. 8. tammikuuta 1922, Firenze – 12. elokuuta 1983, Siena) oli italialainen jalkapallovaikuttaja.


title: Artemio Franchi

text: Franchi toimi aktiivisesti kansainvälisissä jalkapallojärjestöissä. Hän oli UEFA:n puheenjohtaja vuosina 1972–1983 ja FIFA:n varapuheenjohtaja vuosina 1974–1983. Franchi oli myös Italian jalkapalloliiton puheenjohtajana kahdesti (1967–1976, 1978–1980) ja sitä ennen hän toimi muun muassa Fiorentinan puheenjohtajana.


title: Artemio Franchi

text: Artemio Franchi kuoli auto-onnettomuudessa Toscanassa 12. elokuuta 1983. Franchin mukaan on nimetty sekä Fiorentinan että Sienan kotistadion. Hänen mukaansa oli nimetty myös Artemio Franchi Trophy.


title: Mykerö

text: Mykerö on asterikasvien eli mykerökukkaisten ("Asteraceae" eli "Compositaceae") heimolle tyypillinen kukintomuoto. Siinä kukintopohjukseen on kiinnittyneenä satoja pieniä kukkia niin tiheästi, että muodostuma muistuttaa ulkonäöltään usein erehdyttävästi yhtä kukkaa. Kukinnon jokaisessa kukassa on kuitenkin pienoiskoossa ja usein muodoltaan muuntuneina kaikki tavallisen kukan osat: terälehdet, heteet ja emi, useimmiten myös verholehdet. Näissä pikkukukissa terälehdet ovat kuitenkin kasvaneet yhteen siten, että ne muodostavat kielimäisen tai torvimaisen teriön. Toisinaan, esimerkiksi päivänkakkaralla, kukintoa kuitenkin ympäröivät vielä kielimäiset "laitakukat", jotka muistuttavat yksinkertaisen kukan terälehtiä, mutta koostuvat itse asiassa viidestä kapeasta yhteen kasvaneesta terälehdestä.


title: Mykerö

text: Saman kasviyksilön mykeröt muodostavat yhdessä mykeröstön, joka voi noudattaa jotain kukintotyyppiä. Mykeröstö voi olla muodoltaan esimerkiksi terttu, viuhko tai huiskilo.


title: Napakoordinaatisto

text: Napakoordinaatisto on kaksiulotteinen koordinaatisto, jossa jokainen piste on määritetty kiertokulman formula_1 ja säteen formula_2 funktiona. Napakoordinaatisto on käyttökelpoinen tilanteissa, joissa kahden pisteen välinen suhde on helpoiten määritettävissä kulman ja etäisyyden avulla - tavallisemmassa karteesisessa koordinaatistossa vastaava suhde voidaan määrittää trigonometrian keinoilla.


title: Napakoordinaatisto

text: Säde mittaa pisteen etäisyyttä keskipisteestä, eli karteesisen koordinaatiston origoa vastaavasta navasta. Kiertokulma mittaa kulmaa pisteen ja napa-akselin välillä. Napa-akselia vastaava akseli karteesisessa koordinaatistossa on positiivinen formula_3-akseli.


title: Napakoordinaatisto

text: Jokainen napakoordinaatiston piste voidaan esittää kahdella napakoordinaatilla, jotka ovat formula_2 (etäisyys navasta) ja formula_1 (kiertokulma vastapäivään positiivisesta formula_3-akselista).


title: Napakoordinaatisto

text: Esimerkiksi napakoordinaatiston piste (3, 60°) voidaan piirtää kolmen yksikön päähän navasta 60° säteen kohdalle. Piste (−3, 240°) piirretään samaan pisteeseen, sillä negatiivinen säde vastaa 180 asteen kiertoa.


title: Napakoordinaatisto

text: Napakoordinaatistossa voidaan yhdelle pisteelle antaa ääretön määrä eri koordinaatteja, koska navan ympäri voidaan tehdä kokonaisia kierroksia ilman, että pisteen sijainti muuttuu. Yleisesti piste formula_7 voidaan esittää muodossa formula_8 tai formula_9, jossa formula_10 on mielivaltainen kokonaisluku.


title: Napakoordinaatisto

text: Mielivaltaisia koordinaatteja formula_11 käytetään yleensä esittämään napaa, sillä formula_1-koordinaatin arvosta huolimatta piste, jolle formula_13, sijaitsee aina navassa. Kulmat voidaan napakulmakoordinaatistossa esittää vapaasti joko asteina tai radiaaneina, käyttäen muunnoskaavaa formula_14. Valinta riippuu usein lähinnä asiayhteydestä, sillä esimerkiksi navigoinnissa käytetään usein asteita, kun taas monet fysiikan sovellukset ja lähes kaikki matemaattinen kirjallisuus käyttävät radiaaneja.


title: Napakoordinaatisto

text: Napakoordinaatit formula_2 ja formula_1 voidaan muuntaa karteesisiksi koordinaateiksi formula_3 ja formula_18 käyttämällä trigonometrisiä funktioita sini ja kosini:


title: Napakoordinaatisto

text: Karteesiset koordinaatit formula_3 ja formula_18 voidaan muuntaa napakoordinaatiksi formula_2 Pythagoraan lauseella:


title: Napakoordinaatisto

text: Kiertokulman formula_1 määrittämiseksi tulee ottaa huomioon seuraavat ehdot:


title: Napakoordinaatisto

text: Kulman formula_1 saamiseksi väliltä formula_30 voidaan käyttää seuraavia kaavoja (funktiota formula_33 merkitään joskus formula_34, lähinnä laskimissa)


title: Napakoordinaatisto

text: Kulman formula_1 saamiseksi väliltä formula_37, voidaan käyttää seuraavaa:


title: Napakoordinaatisto

text: Napayhtälöksi kutsutaan algebrallisen käyrän napakulmakoordinaatistossa määrittävää yhtälöä. Monissa tapauksissa yhtälö voidaan määrittää yksinkertaisesti määrittämällä formula_39 muuttujan formula_40 funktiona.


title: Napakoordinaatisto

text: Monet käyrät voidaan ilmaista suhteellisen yksinkertaisina napayhtälöinä, vaikka niiden karteesinen muoto olisikin huomattavasti monimutkaisempi.


title: Napakoordinaatisto

text: Yleinen yhtälö ympyrälle, jonka keskipiste on formula_41 ja säde formula_42, on


title: Napakoordinaatisto

text: Yhtälöä voidaan tietyissä erityistapauksissa yksinkertaistaa, kuten keskipisteen ollessa navassa ja säteen ollessa formula_42:


title: Napakoordinaatisto

text: Säteittäisiä eli navan kautta kulkevia suoria kuvaa yhtälö


title: Napakoordinaatisto

text: jossa formula_47 kuvaa suoran jyrkkyyttä, joka saadaan kaavalla formula_48, jossa formula_49 on suoran kulmakerroin karteesisessa koordinaatistossa. Ei-säteittäiselle suoralle, joka leikkaa kohtisuorasti säteittäisen suoran formula_50 pisteessä formula_41 pätee yhtälö


title: Napakoordinaatisto

text: Ruusukäyrä on kuuluisa kukalta näyttävä käyrä, joka voidaan ilmaista yksinkertaisella napakulmakoordinaatiston yhtälöllä


title: Napakoordinaatisto

text: mille tahansa vakiolle formula_54 sisältäen nollan. Jos formula_49 on pariton kokonaisluku, ruusukäyrän yhtälöt tuottavat formula_49-terälehtisen ruusun, ja jos formula_49 on parillinen kokonaisluku, formula_58-terälehtisen ruusun. Jos formula_49 on rationaaliluku, muttei kokonaisluku, ruusun kaltainen käyrä saattaa muodostua, mutta terälehdet saattavat asettua päällekkäin. Huomioitavaa on, ettei yhtälöä formula_60-terälehtiselle ruusulle voida määrittää. Muuttuja formula_42 kuvaa ruusun terälehtien pituutta.


title: Napakoordinaatisto

text: Arkhimedeen spiraali on kuuluisa Arkhimedeen keksimä kuvio, joka voidaan kuvata myös yksinkertaisella napakoordinaatiston yhtälöllä.


title: Napakoordinaatisto

text: Muuttujan formula_42 arvon muuttaminen kääntää spiraalia, ja muuttujan formula_64 arvon muuttaminen muuttaa spiraalin haarojen välimatkaa. Muuttujien arvot ovat vakiot tietylle spiraalille. Arkhimedeen spiraalilla on kaksi haaraa, toinen arvoille formula_65, ja toinen arvoille formula_66. Haarat yhdistyvät napapisteessä.


title: Napakoordinaatisto

text: Kartioleikkaus, jonka toinen polttopiste on navalla ja toinen 0° säteellä saadaan yhtälöstä


title: Napakoordinaatisto

text: jossa formula_68 on eksentrisyys ja formula_69 on pystysuora etäisyys polttopisteestä kehälle. Jos formula_70, yhtälö määrittelee hyperbelin; jos formula_71, se määrittelee paraabelin; jos formula_72, se määrittelee ellipsin. Edellisen erikoistapauksessa, kun formula_73, yhtälö määrittelee formula_69-säteisen ympyrän.


title: Napakoordinaatisto

text: Jokainen kompleksiluku voidaan esittää kompleksitason pisteenä, ja siten voidaan esittää joko pisteen karteesisen koordinaatiston koordinaatit tai pisteen napakoordinaatiston koordinaatit. Kompleksiluku formula_75 voidaan esittää karteesisessa koordinaatistossa muodossa


title: Napakoordinaatisto

text: jossa formula_77 on imaginääriyksikkö, tai vaihtoehtoisesti napakoordinaatiston muodossa muodossa


title: Napakoordinaatisto

text: ja edelleen muodossa


title: Napakoordinaatisto

text: jossa formula_68 on Neperin luku, kuten Eulerin kaavat osoittavat. (On huomioitava, että kulma formula_1 ilmoitetaan radiaaneissa.)


title: Napakoordinaatisto

text: Kompleksilukujen kerto- ja jakolasku sekä potenssiin korottaminen onnistuu huomattavasti helpommin napakoordinaatistomuotoisilla kompleksiluvuilla kuin normaalimuodossa olevilla.


title: Opilio Rossi

text: Opilio Rossi (14. toukokuuta 1910 New York – 9. helmikuuta 2004 Rooma) oli katolisen kirkon pappi, joka toimi vuosina 1976–1984 paavillisen maallikkojen neuvoston puheenjohtajana.


title: Opilio Rossi

text: 11. maaliskuuta 1933 pappisvihkimyksensä saaneesta Rossista tuli nuntius Ecuadoriin (1953), Chileen (1959) ja Itävaltaan (1961). Hänestä tehtiin kardinaali vuonna 1976, ja hän oli kardinaaliprotodiakoni vuosina 1983–1987.


title: Opilio Rossi

text: Rossi osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän yleni vuonna 1987 kardinaalidiakonista kardinaalipapiksi. Hän kuoli 93-vuotiaana.


title: Stanisław Ryłko

text: Stanisław Ryłko (s. 4. heinäkuuta 1945) on katolisen kirkon puolalainen pappi. Hänestä tehtiin kardinaali(diakoni) vuonna 2007.


title: Stanisław Ryłko

text: Vuonna 1995 Ryłkosta tehtiin Novican titulaariarkkipiispa ja Paavillisen maallikkoneuvoston sihteeri. Vuonna 2003 hänestä tuli samaisen neuvoston puheenjohtaja.


title: Clintonin piirikunta (Ohio)

text: Clintonin piirikunta on piirikunta Ohiossa, Yhdysvalloissa, joka on nimetty George Clintonin mukaan. Sen suurin kaupunki on Wilmington.


title: Clintonin piirikunta (Ohio)

text: Clintonin naapuripiirikuntia ovat Greene pohjoisessa, Fayette koillisessa, Highland kaakossa, Brown etelässä, Clermont lounaassa ja Warren lännessä.


title: Clintonin piirikunta (Ohio)

text: Piirikunnassa oli vuoden 2010 väestönlaskennassa 42 040 ihmistä. Etniset ryhmät jakautuvat valkoisiin, joita on 95,0%, mustiin (2,4%), alkuperäisamerikkalaisiin (0,3%) ja aasialaisiin (0,5%).


title: Clintonin piirikunta (Ohio)

text: Kotitalouden mediaanitulo on 47 264 ja köyhyysrajan alapuolella oli 14,8% väestöstä vuosina 2007–2011.


title: Unirecords

text: Unirecords Oy oli levy-yhtiö, joka aloitti toimintansa Lahdessa 1990-luvulla ja keskittyi kotimaiseen iskelmämusiikkiin.


title: Unirecords

text: Sen perustajana ja toimitusjohtajana toimi Ari Laurila. Unirecordsin kautta ovat uransa aloittaneet muun muassa Laura Voutilainen, Isto Hiltunen ja Janne Hurme.


title: Unirecords

text:
Levy-yhtiö sai erityistä julkisuutta erimielisyyksistään Laura Voutilaisen kanssa.
Voutilainen irtautui Unirecords-sopimuksistaan julkisuutta saaneiden oikeustoimien avulla.


title: Unirecords

text: Johanna Siekkisen levyttämää kappaletta "Kesäyö" epäiltiin plagiaatiksi Vaya con Diosin kappaleesta "Nah Neh Nah" ja "Anteeksi"-kappaletta puolestaan Madonnan hitin "La Isla Bonita" kopioksi. Levy-yhtiö vetikin sitten albumin kokonaan pois myynnistä.


title: Unirecords

text: Unirecords meni konkurssiin vuonna 2002.


title: Anismalikka

text: Anismalikka ("Clitocybe fragrans") on kupera tai laakealakkinen likaisenvalkea malikkalaji. Sen lakki on keskeltä ruskea. Heltat ovat sienellä likaisenvalkoiset. Jalka on valkea. Malto on likaisenvalkoista. Sieni kasvaa havu- ja lehtimetsien sammalikoissa ja ruohikoissa. Se on Etelä- ja Keski-Suomessa yleinen.


title: Anismalikka

text: Ainakin Venäjällä lajia pidetään syömäkelpoisena pitkähkön esikeittämisen jälkeen. On kuitenkin aiheellista muistaa, että ainakin osa valkoisista malikoista on myrkyllisiä, koska ne sisältävät muskariinia.


title: Palomalikka

text: Palomalikka ("Clitocybe sinopica") on laakea tai suppiloimainen punaruskea malikkalaji. Sen heltat ovat valkoiset ja jalka lakin värinen. Malto on valkoista ja tuoksuu jauholta. Palomalikka kasvaa hiekkaisilla mäntykankailla, puutarhoissa ja palopaikoilla. Se on melko harvinainen ja paikoittainen Suomessa.


title: Kuuramalikka

text: Kuuramalikka ("Clitocybe ditopa" var "Clitocybe ditopus") on kupera tai laakealakkinen tuhkanharmaa tai harmaanruskea malikkalaji. Märkänä sienen lakki on harmaanmusta. Heltat ovat harmaat. Jalka on lakin värinen tai vaaleampi ja ylhäältä valkojauheinen. Sieni kasvaa paikoittain myöhäissyksyinä hakkuuaukeilla ja tienvarsilla.


title: Harmaamalikka

text: Harmaamalikka ("Clitocybe metachroa" var "Agaricus metachrous") on kupera tai laakealakkinen ruskea malikkalaji. Heltat ovat harmaanvalkoiset tai ruskeat. Jalka on harmaanruskea. Harmaamalikka kasvaa yleisenä lehti- ja havumetsissä.


title: Haisumalikka

text: Haisumalikka ("Clitocybe hydrogramma") on kupera tai suppilomainen vaaleanruskea ja kuivana valkoinen malikkalaji. Sen jalka on lakin värinen tai vaaleampi. Heltat ovat valkoiset. Malto on valkeaa. Sieni haisee ja maistuu pahalta eikä ole ruokasieni. Se kasvaa Suomessa lehtimetsissä kalkkimailla hyvin harvinaisena.


title: Tähtimalikka

text: Tähtimalikka ("Omphaliaster asterosporus") on laakea tai kupera ruskeanharmaa ja kuivana vaalea malikkalaji. Sen jalka on lakin värinen. Heltat ovat lakkia vaaleammat. Malto haisee ja maistuu jauholta. Malikka ei ole ruokasieni. Se kasvaa melko harvinaisena havumetsien sammalikoissa.


title: Valemalikka

text: Valemalikka ("Pseudoclitocybe cyathiformis") on suppilomainen ruskea tai harmaa malikkalaji. Sienen heltat ovat harmaat, likaisenruskeat tai likaisenvaaleat. Jalka on lakin värinen ja siinä on hopeanukkainen vyöhyke. Sieni kasvaa lehti- ja havumetsissä, nurmikoilla ja muilla kulttuuripaikoilla. Se on yleinen Etelä- ja Keski-Suomessa.


title: Nils Svärd

text: Nils Edvard Svärd (10. heinäkuuta 1908 Frösön – 6. elokuuta 2001 Lit) oli ruotsalainen hiihtäjä, jonka uran huippuvuodet ajoittuivat 1930-luvun alkuun.


title: Nils Svärd

text: Svärdin uran ainoa arvokisamitali tuli 1931 Oberhofin MM-kisoista, missä hän saavutti pronssia 18 kilometrin kilpailusta. Samoissa kisoissa hän oli neljäs viidelläkymmenellä kilometrillä. Seuraavana vuonna Lake Placidin olympialaisissa Svärd sijoittui 18 kilometrillä kymmenenneksi.


title: Nils Svärd

text: Svärdin seura oli östersundilainen Frösö IF.


title: Lohisieni

text: Lohisieni ("Laccaria laccata") on pieni, lohen- tai roosanpunainen lohisienilaji. Sen heltat ovat roosan väriset. Jalka on lakin värinen tai vaaleampi. Sieni kasvaa lehti- ja havumetsissä ja soissa rahkasammaleen joukossa. Se on koko Suomessa yleinen.


title: Pikkulohisieni

text: Pikkulohisieni ("Laccaria tortilis") on laakea punaruskea lohisienilaji. Sen jalka on lakin värinen. Heltat ovat ruusunpunertavat. Sieni kasvaa kosteissa metsissä paljaalla maalla, rannoilla ja jopa pihoilla. Se on melko yleinen. Pikkulohisieni ei ole ruokasieni.


title: Kangaslohisieni

text: Kangaslohisieni ("Laccaria bicolor") on kupera tai laakealakkinen lohen- tai ruskeanpunainen sienilaji. Heltat ovat sienellä lohenpunaiset tai violetit. Jalka on lohen- tai ruskeanpunainen. Sieni kasvaa havumetsissä, metsäteiden reunoilla ja laitumien ruohikoissa. Se kasvaa koko Suomessa paikoittain. Kangaslohisieni kuuluu syötäviin sieniin.


title: Kangaslohisieni

text: Kangaslohisieni muodostaa sienijuuria havupuiden, Suomessa ainakin ainakin männyn kanssa, mutta myös tunturikoivun kanssa. Lajin genomi on huomattavan suuri, noin 23 000 geeniä. Lajin tiedetään käyttävän eläinravintoa ainakin hyppyhäntäisiä.


title: Isolohisieni

text: Isolohisieni ("Laccaria proxima") on kupera tai laakealakkinen vanhemmiten navallinen lohisienilaji. Lakki on väriltään punaruskea tai oranssinruskea. Heltat ovat roosanväriset. Jalka on nuorena lihanpunainen ja vanhemmiten muuttuu tummasäikeiseksi. Isolohisieni kasvaa havumetsien kosteikoissa ja soissa rahkasammalen seassa koko Suomessa.


title: Uurrejalkajuurekas

text: Uurrejalkajuurekas ("Collybia fusipes") on kupera kellan- tai punaruskea juurekaslaji. Sen jalka on kellanruskea ja uurteinen. Heltat ovat valkeat ja vanhemmiten punaruskeat. Malto on valkean punaruskeasäyistä. Maku on mieto mutta juurekas ei ole ruokasieni. Se kasvaa tammien seuralaisena ryhmittäin. Se on Etelä-Suomessa harvinainen.


title: Kalpeajuurekas

text: Kalpeajuurekas ("Gymnopus dryophilus", ent. "Collybia dryophila") on laakea kellanruskea tai vanhemmiten vaalealakkinen juurekaslaji. Sen heltat ovat valkoiset tai vanhemmiten vaalean puunväriset. Jalka on kellanruskea. Se kasvaa yleisenä metsissä sammalen seassa alkukesästä saakka.


title: Tupasjuurekas

text: Tupasjuurekas ("Collybia confluens") on ohutlakkinen, laakea punertava tai nahanvärinen juurekaslaji. Sienen heltat ovat aluksi valkeat ja vanhemmiten säämiskänväriset. Jalka on lakkia vaaleampi ja alhaalta punaruskea. Sieni ei tuoksu eikä maistu miltään. Se kasvaa noidankehinä metsissä koko Suomessa.


title: Sverre Kolterud

text: Sverre Cristiansen Kolterud (15. maaliskuuta 1908 Dokka–7. marraskuuta 1996 Oslo) oli norjalainen yhdistetyn hiihtäjä.


title: Sverre Kolterud

text: Kolterud saavutti yhdistetyn MM-hopeaa 1931 Oberhofissa ja uudelleen 1934 Sollefteåssa. Lake Placidin olympialaisissa vuonna 1934 hänen sijoituksensa oli neljäs, millä hän varmisti norjalaisten neloisvoiton kilpailussa.


title: Valtakunnansääty

text: Valtakunnansääty oli Pyhässä saksalais-roomalaisessa keisarikunnassa käytetty nimitys henkilöstä tai yhteisöstä, jolla oli oikeus ottaa osaa valtiopäiville. Hengellisiä valtakunnansäätyjä olivat arkkipiispat, piispat ja hengelliset vaaliruhtinaat. Maallisia valtakunnansäätyjä olivat maalliset vaaliruhtinaat, herttuat, ruhtinaat, linnakreivit, maakreivit, rajakreivit ja valtakunnankaupungit.


title: Valtakunnansääty

text: Valtakunnansäätyjen tuli osallistua valtiopäiville ja antaa miehiä maan sotajoukkoihin. Heidän tuli myös maksaa ne verot, joita valtiopäivät säätivät. Valtiopäivät muodostui kolmesta kollegiosta, joista ensimmäisen muodostivat vaaliruhtinaat, toisen ruhtinaat ja kolmannen valtakunnankaupungit. Valtakunnansäädyt menettivät merkityksensä Pyhän saksalais-roomalaisen valtakunnan hajotessa 1806.


title: Silvennoinen

text: Silvennoinen on suomalainen sukunimi.


title: Silvennoinen

text: Tunnettuja Silvennoisia:


title: USS Kitty Hawk (CV-63)

text: USS Kitty Hawk (runkonumeto CV-63) on Yhdysvaltain laivaston Kitty Hawk -luokan lentotukialus, joka on nimetty Wrightin veljesten kotipaikan mukaan. Se oli viimeinen Yhdysvaltain lentotukialus, jossa ei käytetty ydinvoimaa. Se korvattiin palveluskäytössä "USS George H. W. Bushilla" alkuvuodesta 2009.


title: USS Kitty Hawk (CV-63)

text:
Alus tilattiin New York Shipbuilding Corporationilta Camdenista New Jerseystä. Sen köli laskettiin 27. joulukuuta 1956 ja alus laskettiin vesille 21. toukokuuta 1960 kumminaan Neil H. McElroyn puoliso. Alus otettiin palvelukseen 29. huhtikuuta 1961 Philadelphian laivastontelakalla ensimmäisenä päällikönään William F. Bringle.
"USS Kitty Hawk" lähti 28. toukokuuta 2008 Jokosukasta ja se saapui 10. kesäkuuta Guamiin. Alus määrättiin korvaamaan "USS George Washingtonia", joka oli telakalla korjattavana, Havaijilla 29. kesäkuuta - 31. heinäkuuta järjestetyssä RIMPAC 2008 -harjoituksessa ja se saapui Pearl Harboriin 1. heinäkuuta liittyen harjoitukseen. Harjoituksen päätyttyä alus jatkoi matkaansa ja se saapui 7. elokuuta San Diegoon. Alus jatkoi matkaansa 28. elokuuta saapuen 2. syyskuuta Kitsap-Bremertonin laivastotukikohtaan. Alus poistettiin palveluksesta ja se siirrettiin reserviin 31. tammikuuta 2009 Bremertonissa.


title: Yhdenvertaisuuslaki

text: Yhdenvertaisuuslaki oli 14. toukokuuta 1912 Suomen suuriruhtinaskunnassa voimaan tullut laki, jonka mukaan "Venäjän alamaisilla jotka eivät ole Suomen kansalaisia, annetaan Suomessa samat oikeudet kuin paikallisillakin kansalaisilla on." Laki oli säädetty yleisvaltakunnallisessa lainsäädäntöjärjestyksessä, niin että Venäjän valtakunnanneuvosto ja duuma hyväksyivät sen, mutta Suomen eduskuntaan ei lakia tuotu käsiteltäväksi. Keisari Nikolai II oli vahvistanut 1910 lain yleisvaltakunnallisesta lainsäädäntöjärjestyksestä, ja yhdenvertaisuuslaki oli tärkeimpiä tämän lain nojalla säädetyistä ns. yleisvaltakunnallisista laeista.


title: Yhdenvertaisuuslaki

text: Lain nojalla Venäjän kansalaiset saivat muun muassa oikeuden hakea virkoja Suomesta ilman Suomen kansalaisuutta ja toimittaa asioitaan viranomaisten kanssa venäjän kielellä.


title: Yhdenvertaisuuslaki

text: Koska Suomen eduskunta ei ollut hyväksynyt yhdenvertaisuuslakia, monet suomalaiset viranomaiset kieltäytyivät noudattamasta sitä. Useita näistä kieltäytyjistä tuomittiin vankeusrangaistuksiin venäläisissä tuomioistuimissa. Viipurin maistraatin jäsenet vangittiin ja vietiin Pietariin Krestyn vankilaan sen jälkeen, kun maistraatti oli kieltäytynyt käsittelemästä erään venäläisen talonpojan jättämää elinkeinoilmoitusta lihakaupan pidosta Viipurissa. Kun Viipurin hovioikeus piti maistraatin päätöksen ennallaan, myös hovioikeuden jäsenet joutuivat kahdeksaksi kuukaudeksi Krestyn vankilaan vuosina 1913–1914.


title: Yhdenvertaisuuslaki

text: Lappeen tuomiokunnan kihlakunnantuomarina toiminut Pehr Evind Svinhufvud puolestaan kieltäytyi vuonna 1914 tunnustamasta Venäjän kansalaista Konstantin Ivanovitš Kasanskia Suomen prokuraattoriksi. Suomen kenraalikuvernööri Frans Seyn erotti hänet tuomarinvirasta. Kun Svinhufvud kieltäytyi eroamasta, hänet vangittiin Luumäellä kesken oikeudenistunnon ja karkotettiin Siperian Tomskiin.


title: Yhdenvertaisuuslaki

text: Yhdenvertaisuuslakia ei julkaistu Suomen asetuskokoelmassa, mutta se julkaistiin 1912 suomeksi erillisenä teoksena nimeltä ""Yhdenwertaisuuslaki" ja kunnanviranomaiset". Teoksella ei ollut merkitty tekijöitä, ja siinä olleissa lain kommenteissa huomautettiin, ettei Suomen eduskunta ollut lakia hyväksynyt.


title: Collective Consciousness Society (CCS)

text: Collective Consciousness Society, paremmin tunnettu nimellä CCS, oli brittiläinen rockyhtye, jonka keulahahmo oli blues-kitaristi Alexis Korner.


title: Collective Consciousness Society (CCS)

text: Yhtyeen perustivat vuonna 1970 John Cameron ja tuottaja Mickie Most, CCS koostui useasta studiomuusikosta, ja perustettiin aluksi äänityksiä varten. Mukana olivat myös Peter Thorup, laulu; Alan Parker, kitara; Harold McNair, huilu; Herbie Flowers, basso; Roger Coulam, koskettimet; Barry Morgan, rummut; Don Lusher ja Bill Geldard, vetopasuuna. Jotkut soittajista olivat Blue Mink -nimisen bändin jäseniä.


title: Collective Consciousness Society (CCS)

text: CCS tunnetaan parhaiten Led Zeppelinin vuoden 1969 kappaleen "Whole Lotta Love" instrumentaaliversiosta, joka nousi Britannian singlelistalle 1970. Sitä käytettiin tunnussävelmänä suositussa BBC-ohjelmassa Top of the Pops 1970-luvulla ja myöhemminkin remiksattuna versiona.


title: Collective Consciousness Society (CCS)

text:
CCS:n myydyimmät singlet olivat Donovanin laulut "Walkin" ja "Tap Turns on the Water". He levyttivät kolme albumia, jotka sisälsivät esimerkiksi cover-version blues-standardista "Boom Boom", Jethro Tullin "Living in the Past" ja Rolling Stonesin "(I Can't Get No) Satisfaction". Kokoelmalevy "Singles As, Bs and Rarities" julkaistiin vuonna 2004.
Kokoelmat


title: Kapoidi

text: Kapoidi on yksi Carleton Coonin teoksessa "The Origin of Races" (, 1962, ei suomennettu) esittämästä viidestä ihmisrodusta. Kapoidisen rodun muodostivat eteläisen Afrikan khoisan-kansat.


title: Kapoidi

text: "The Origin of Races" teoksen mukaan "homo sapiens" kehittyi "homo erectuksesta" viisi eri kertaa viidellä alueella ja nämä viisi itsenäistä evolutionääristä "hyppyä" edustivat rotuluokkittelun ryhmiä. Hänen mukaansa esimerkiksi kaukasoidit erkanivat "homo erectuksesta" 200 000 vuotta ennen kongoideja. Coonin teoria oli aikanaan hyvin kiistanalainen tiedeyhteisössä. 1990-luvulta alkaen saatu uusi tieto ihmisen geneettisestä vaihtelusta on kumonnut Coonin teorian rotujen kehittymisestä. Nykynäkemyksen mukaan Afrikka on kaikkien ihmisten alkukoti, josta "Homo sapiens" muutti korvaten "Homo erectuksen" noin 140 000–290 000 vuotta sitten.


title: Kapoidi

text: Coonin teoriaa käytettiin myös erityisesti Yhdysvalloissa perustelemaan rotuerottelujärjestelmää: rotuerottelun kannattajat katsoivat, etteivät afroamerikkalaiset maan valkoista väestöä "nuorempana" olleet kykeneviä täysipainoisesti osallistumaan maan yhteiskuntaan. Professori John P. Jacksonin mukaan Coon myös aktiivisesti tuki rotuerottelua ajaneita ryhmiä.


title: August Hjelt

text: August Johannes Hjelt (29. kesäkuuta 1862 Tuusula – 12. heinäkuuta 1919 Helsinki) oli suomalainen tilastotieteilijä, ylijohtaja ja senaattori. Hän oli suomalaisen puolueen kansanedustajana ensimmäisissä eduskunnissa.


title: August Hjelt

text: Hjeltin vanhemmat olivat professori, arkkiatri Otto E. A. Hjelt ja Yolanda Auror Thuneberg. Hänen veljiään olivat teologi Arthur Hjelt ja kemisti, itsenäisyysmies Edvard Hjelt. August Hjelt pääsi ylioppilaaksi 1880 ja suoritti filosofian kandidaatin tutkinnon 1884, lisensiaatin ja tohtorin tutkinnon 1887 sekä myöhemmin lakitieteen kandidaatin tutkinnon 1898. Hän oli Tilastollisen päätoimiston 2. aktuaarina 1886–1895, senaatin oikeustoimituskunnan aktuaarina 1895-1902 sekä toimi vuodesta 1902 Tilastollisen päätoimiston ylijohtajana. Hjelt oli Hjeltin senaatissa senaatin kamaritoimituskunnan päällikkönä 1908–1909 ja talousosaston vt.varapuheenjohtajana 1909.


title: August Hjelt

text: Hjelt osallistui säätyvaltiopäiville porvarissäädyn jäsenenä 1897 ja 1905–1906. Hän oli kansanedustajana 1907–1909 ja 1910–1911 edustaen Turun läänin eteläistä vaalipiiriä. Hjelt oli eduskunnan työväenasiain valiokunnan puheenjohtaja 1908. Hän kuului Helsingin kaupunginvaltuustoon ja toimi muun muassa tilastokomitean puheenjohtajana 1905–1915.


title: August Hjelt

text: Hjelt oli naimisissa vuodesta 1887 Adele Elisabeth Faltinin kanssa. Heidän tyttärensä Toini (1894–1973) avioitui vuonna 1923 professori Felix Iversenin kanssa.


Puolalainen ja unkarilainen - kaksi hyvää ystävää on erään unkarilaisen ja puolalaisen sananlaskun alkurivi (, ).


title: Puolalainen ja unkarilainen - kaksi hyvää ystävää

text: Puolalaiset ja unkarilaiset ovat historiassaan pyrkineet auttamaan toinen toistaan. Toisen maailmansodan aikana puolalaiset pakolaiset saivat suojan Unkarista, ennen sitä puolalaiset taistelivat Unkarin vapauden taistelussa vuonna 1849.


text: Vuonna 2003 Unkarin eduskunta on esittänyt 12. maaliskuuta vietettäväksi "unkarin ja puolan kansojen ystävyyspäiväksi", myös Puolan eduskunta on hyväksynyt esityksen.


title: Otto Wrede

text: Otto Albert Wrede af Elimä (2. syyskuuta 1851 Anjala – 15. helmikuuta 1936) oli suomalainen maatalousmies ja senaattori.


title: Otto Wrede

text: Wreden vanhemmat olivat kuvernööri, vapaaherra Carl Gustaf Fabian Wrede ja Margaretha Sofia Eleonora Glansenstjerna. Hän pääsi ylioppilaaksi 1869 ja toimi Elimäellä sijainneiden Moision ja Vilikkalan kartanoiden hoitajana 1881–1907. Wrede oli Hjeltin senaatin jäsen ja maanviljelystoimituskunnan päällikkö 1909.


title: Otto Wrede

text: Wrede osallistui säätyvaltiopäiville ritariston ja aatelin jäsenenä 1882–1906. Hän oli pankkivaltuusmiehenä 1905–1907, kirkolliskokouksen jäsenenä 1908 ja Elimäen kuntakokouksen puheenjohtajana 1878–1903. Wrede oli myös Pellervo-seuran johtokunnan jäsen 1904–1917 sekä "Uudenmaan ja Hämeen läänin maanviljelysseuran" puheenjohtaja 1907–1911.


title: Otto Wrede

text: Otto Wrede oli naimisissa vuosina 1874–1932 Johanna Margaretha Julie (Charlotte) Wrede af Elimän kanssa.


title: Jean Shepherd

text: Jean Shepherd (26. heinäkuuta 1921 Chicago, Illinois – 16. lokakuuta 1999) oli yhdysvaltalainen radiopersoona, jota joskus pidetään vapaamuotoisen puheradion luojana.


title: Jean Shepherd

text: Shepherd aloitti uransa cincinnatilaisella WKRC-radioasemalla tiskijukkana, mutta hänet erotettiin koska hän puhui liikaa levyjen välissä. Sama tapahtui myös hänen kahdessa seuraavassa työpaikassaan. Vuonna 1955 Shepherd siirtyi newyorkilaiselle WOR-asemalle, josta hän sai oman myöhäisiltaan sijoittuvan ohjelmansa, joka koostui pitkälti improvisoiduista monologeista. Shepherd on esittänyt monologin jopa musiikkikappaleessa; kyseinen kappale on jazz-muusikko Charles Mingusin jazzkappale ”The Clown” vuodelta 1957.


title: Jean Shepherd

text: Shepherdin monologeja julkaistiin myös kirjoina. Vuonna 1966 julkaistu "In God We Trust: All Others Pay Cash" toimi innoittajana elokuvalle "Joulutarina", jonka Spepherd myös käsikirjoitti. Lisäksi hän toimi elokuvan kertojana.


title: Jean Shepherd

text: Jean Shepherd nimettiin Radio Hall of Fameen vuonna 2005.


title: Juho Niemi

text: Juho Niemi voi tarkoittaa seuraavia:


title: Onni Schildt

text: Wolmar Onni Schildt (3. heinäkuuta 1851 Jyväskylä – 23. huhtikuuta 1913) oli suomalainen maanviljelysneuvos ja senaattori.


title: Onni Schildt

text: Schildtin vanhemmat olivat piirilääkäri Wolmar Styrbjörn Schildt-Kilpinen ja Mathilda Fredrika Wilhelmina Wadenstjerna. Hän pääsi ylioppilaaksi 1870 ja kävi Alnarpin maanviljelysopiston 1875. Schildt oli Hovilan meijeri- ja karjanhoitokoulun johtajana 1879-1903, Mikkelin läänin virkatalojen tarkastaja 1889-1899 sekä senaatin talousosaston jäsenenä, senaattorina ja maanviljelystoimituskunnan päällikkönä Mechelinin ja Hjeltin senaateissa 1905-1909. Hän omisti Hovilan kartanon Sysmässä 1876-1913.


title: Onni Schildt

text: Schildt oli mukana säätyvaltiopäivillä ritariston ja aatelin jäsenenä vuosina 1882, 1885, 1894, 1897, 1899 ja 1904-1906. Hän oli Itä-Hämeen maanviljelysseuran ja Mikkelin läänin maanviljelyseuran esimiehenä.


title: Onni Schildt

text: Onni Schildt oli naimisissa vuodesta 1876 Mathilda Natalia Fredrika Tigerstedtin kanssa.


title: Mikko Jokela (muusikko)

text:
Mikko Einari Jokela (s. 1. marraskuuta 1947 Tampere) on suomalainen muusikko, säveltäjä ja Kaseva-yhtyeen perustajajäsen. Jokelan pääinstrumentit ovat laulu ja 12-kielinen kitara. Hän on tehnyt lukuisia sävellyksiä ja sanoituksia,
osan yhdessä Asko Raivion kanssa.


title: Mikko Jokela (muusikko)

text: Mikko Jokela aloitti klarinetinsoiton opiskelun Tampereen musiikkiopistossa 10-vuotiaana. Jazz- ja viihdemusiikki teki Jokelaan vaikutuksen nuorella iällä, ja myöhemmin suuri innoittaja oli muun muassa The Beatles. Hän on äänialaltaan tenori. Kitaran lisäksi Jokela soittaa Kasevan levyillä sähköpianoa, sitaria ja bassoa, ja hän soittaa myös saksofonia harrastusluonteisesti. Jokelalla on kolme aikuista tytärtä: Nina, Katja ja Iinu, jotka myös kaikki laulavat ja esiintyvät eri kokoonpanoissa. Myös yksi Jokelan lapsenlapsista, Julia, on vakituisesti esiintyvä artisti.


title: Etelä-Pohjanmaan liitto

text: Etelä-Pohjanmaan liitto on lakisääteinen maakunnallinen kuntayhtymä. Etelä-Pohjanmaan liitto vastaa aluekehitysviranomaisena Etelä-Pohjanmaan maakunnan strategisesta kehittämisestä ja suunnittelusta. Etelä-Pohjanmaan liiton suunnittelu- ja kehittämisjärjestelmä perustuu alueiden kehittämistä ja alueiden käyttöä koskevaan lainsäädäntöön. Lisäksi liiton toimintaa ja tehtäviä ohjaa 1.1.2001 voimaantullut perussopimus. Liiton muodostamaan kuntayhtymään kuuluu 17 jäsenkuntaa, jotka muodostavat Etelä-Pohjanmaan maakunnan.


title: Etelä-Pohjanmaan liitto

text: Etelä-Pohjanmaan liitto on yksi Suomen yhteensä 19 maakunnan liitosta.


title: Etelä-Pohjanmaan liitto

text: Etelä-Pohjanmaan liiton perussopimuksen mukaisia toimielimiä ovat maakuntapäivät, maakuntavaltuusto, maakuntahallitus, tarkastuslautakunta, kulttuurilautakunta ja Etelä-Pohjanmaan maakunnan yhteistyöryhmä. Maakuntapäivät pidetään joka neljäs vuosi kunnallisvaalien jälkeisenä vuonna vuoden alkupuolella. Maakuntapäivillä valitaan neljäksi vuodeksi maakuntavaltuusto, joka käyttää kuntayhtymän ylintä päätösvaltaa.


title: Etelä-Pohjanmaan liitto

text: Etelä-Pohjanmaan liitto toteuttaa toimielintensä päätösten mukaisesti maankäyttö- ja rakennuslaissa tarkoitettuja maakuntasuunnitelman ja maakuntakaavan mukaisia tehtäviä, aluepoliittisessa lainsäädännössä tarkoitettuja maakuntasuunnitelman, maakuntaohjelman ja sen toteuttamissuunnitelman mukaisia tehtäviä sekä maakunnan kansainvälistämistä, muulla lainsäädännöllä maakunnan liitolle määrättyjä tehtäviä ja maakunnan edunvalvontaa sekä jäsenkuntien liitolle antamia kulttuuri-, koulutus- ja kunta-asioihin liittyviä tehtäviä.


title: Etelä-Pohjanmaan liitto

text: Etelä-Pohjanmaan liittoa johtaa maakuntajohtaja. Maakuntajohtajana on 1.9.2006 alkaen toiminut maatalous- ja metsätieteiden tohtori Asko Peltola.


title: Santtu Otsamo

text: Santtu Otsamo (s. 2. elokuuta 1971) on suomalainen tanssija, koreografi ja tanssivalmentaja, joka on ollut 1990- ja 2000-luvuilla kiinnitettynä lukuisissa teatteriproduktioissa Tampereen Teatterissa ja Tampereen Työväen Teatterissa. Otsamo on tehnyt koreografian Seinäjoen kaupunginteatterin "Valkokangas tanssii ja soi" -ilotteluun yhdessä Pia Kahilan kanssa. Nykytanssijana hän on vieraillut esimerkiksi tamperelaisen Tanssiboxin teoksissa "New Work" ja "Ylämäkeen".


title: Santtu Otsamo

text:
Otsamo saavutti kilpauransa aikana useita juniori-, nuoriso- ja yleisen luokan SM-mitaleja vakiotansseissa. Hän kuului Suomen maajoukkueeseen. Otsamo siirtyi kilpatanssin ammattilaiseksi parinsa Susanne Matsonin kanssa vuonna 1998.
Otsamo on alun perin oululaisen tanssiurheiluseura Telemarkin kasvatteja, mutta edusti ennen ammattilaiseksi siirtymistään tamperelaista Stepiä. Hän asuu Tampereella, hän on naimisissa ja hänellä on kaksi lasta.


title: Santtu Otsamo

text: Otsamon kiinnitykset musikaalitanssijana vuosina 1997–2008:


title: Verner Lindberg

text: Fredrik Verner Lindberg (17. elokuuta 1852 Sund – 10. helmikuuta 1909) oli suomalainen insinööri ja senaattori.


title: Verner Lindberg

text: Lindbergin vanhemmat olivat poliisikomisario Karl Fredrik Lindberg ja Johanna Margareta Öhman. Hän kävi Helsingin teknillisen reaalikoulun 1868-1872 ja polyteknillisen opiston 1872-1874. Lindberg oli insinöörinä valtion rautatietöissä 1874-1878 ja Helsingin rakennuskonttorin apulaisinsinöörinä 1879-1880. Hän oli sitten tie- ja vesirakennuslaitoksen palveluksessa nuorempana insinöörinä 1881-1892, vanhempana insinöörinä 1892-1893, yli-insinöörinä 1893-1906 sekä ylitirehtöörinä 1906-1908. Lindberg oli Hjeltin senaatissa senaatin talousosaston jäsenenä ja kulkulaitostoimikunnan päällikkönä 1908-1909.


title: Verner Lindberg

text: Lindberg oli naimisissa vuodesta 1884 Emma Maria Souranderin kanssa.


title: The Boyfriend

text: The Boyfriend on Danny Wilden ensimmäinen sooloalbumi vuodelta 1986. Neljän vuoden kuluttua Wilde perusti suositun rock-yhtye The Rembrandtsin.


title: Espoonlahden uimahalli

text: Espoonlahden uimahalli on Espoon Espoonlahdessa sijaitseva vuonna 1983 valmistunut uimahalli. Vuonna 2012 se oli yli 340 000 kävijällään Espoon kävijämäärältään suurin uimahalli.


title: Espoonlahden uimahalli

text: Osmo Siparin suunnitteleman Espoonlahden uimahallin pääallas on 50 metriä pitkä ja 8-ratainen. Pääallas täyttää kansainväliset pitkän radan vaatimukset. Se voidaan katkaista 25 metrin altaaksi ja 24 metrin altaaksi. Pääaltaan lisäksi uimahallissa on lastenallas. Vesien puhdistuksessa käytetään otsonointia.


title: Espoonlahden uimahalli

text: Uimahallissa kilpauintitoimintaa ja uintikoulutoimintaa harjoituttaa Cetus. Espoonlahden uimahallissa järjestetään vuosittain lukuisia Cetuksen isännöimiä uimakisoja.


title: Espoonlahden uimahalli

text: Uimahallin lisäksi rakennuksessa toimii muun muassa kuntosali, hieroja, parturi ja kahvila.


title: Espoonlahden uimahalli

text: Espoonlahden uimahalli on yhä lähes alkuperäisessä kunnossaan. Hallia on tarkoitus peruskorjata ja laajentaa suunnilleen vuonna 2020. Laajennuksessa hallia on tarkoitus myös täydentää terapia-altaalla ja hyppyaltaalla.


title: Aina Lagus

text: Aina Gustava Lagus () oli suomalainen opettaja ja uskonnollinen kirjailija.


title: Aina Lagus

text: Lumijoen kappalaisen tytär Aina Lagus kävi Oulun ruotsalaisen tyttökoulun, ruotsalaisen kauppakoulun ja Helsingissä jatko-opiston. Hän toimi opettajana ensin Kristiinankaupungissa, sitten 20 vuoden ajan Porissa ja myöhemmin Maarianhaminassa, Kuopiossa ja Hämeenlinnassa. Lagus suoritti opettajan työn ohella yliopistollisen loppututkinnon ja ensimmäisenä naisena Suomessa käytännön näytteet uskonnonopetuksessa. Lagus toimi myös sisälähetyksen ja raittiustyön alueella matkapuhujana ja esitelmöitsijänä. Hän julkaisi uskonnollisia runokokoelmia sekä kokoelmia pitämistään puheista.


title: Marburgin uskontokeskustelu

text: Marburgin uskontokeskustelu oli vuonna 1529 järjestetty uskonpuhdistukseen liittyvä keskustelutilaisuus, jonka tarkoitus oli saada aikaan yksimielisyys erimielisten uskonpuhdistajien välille. Keskustelun osapuolet olivat "wittenbergiläiset" Martti Lutherin johdolla sekä Ulrich Zwinglin johtamat sveitsiläiset teologit. Kokouksen kutsui koolle Hessenin maakreivi Filip Jalomielinen.


title: Marburgin uskontokeskustelu

text: Luther ja Zwingli onnistuivat sopimaan 14 kiistakysymystä viidestätoista, mutta ehtoollisen merkityksestä he eivät päässeet yksimielisyyteen, ja näin reformisteista tuli eri uskontokunta kuin luterilaisista. Zwingli itsekin totesi: "en haluaisi kenenkään kanssa olla niin mielelläni sovussa kuin wittenbergiläisten kanssa". Toiveista huolimatta keskustelut eivät tuottaneet toivottua lopputulosta. Molemmat osapuolet pysyivät tiukasti kannoissaan.


title: Marburgin uskontokeskustelu

text: Luther kirjoitti liidulla pöytään Jeesuksen sanat: ""Hoc est corpus meum."" ("Tämä on minun ruumiini.") Lutherin mukaan ""est"" ("on") tarkoittaa kirjaimellisesti "on". Zwinglin mukaan tässä yhteydessä se tarkoittaa sitä vain symbolisesti, ""significat"" olisi oikeampi termi. Tämä "est vai significat" muotoutui keskeiseksi kiistaksi.


title: Marburgin uskontokeskustelu

text: Lutherin mukaan ehtoollisessa juodaan oikeasti Jeesuksen verta ja syödään tämän ruumista, koska Raamatussa Jeesus sanoi leivän olevan ruumiinsa. Hänen mukaansa Jeesus on "ruumiillisesti" läsnä muuntumattomassa leivässä ja viinissä, kun taas katolisten mukaan leipä ja viini muuttuvat ruumiiksi ja vereksi.


title: Marburgin uskontokeskustelu

text: Sen sijaan Zwingli katsoi, että verta juodaan vain symbolisesti, ei fyysisesti: Jeesus on läsnä vain henkisesti, ei ruumiillisesti.


title: Marburgin uskontokeskustelu

text: Lutherin mukaan Jeesus on kaikkialla, siksi myös leivässä ja viinissä. Zwinglin mukaan Jeesus on jumalana kaikkialla mutta ihmisenä, fyysisesti, hän voi olla vain yhdessä paikassa, ja se paikka on Jumalan oikealla puolella.


title: Marburgin uskontokeskustelu

text: Tämän näkemyseron vuoksi Luther aluksi kieltäytyi tunnustamasta Zwinglin seuraajia kristityiksi mutta keskustelun jälkeen uudistajat osoittivat kirjoituksissaan keskinäistä kunnioitusta.


title: Marburgin uskontokeskustelu

text: Lopulta Zwingli ojensi kätensä kyynelet silmissä, mutta Luther kieltäytyi kättelemästä ja keskustelu päättyi epäsopuun.


title: Marburgin uskontokeskustelu

text: Käytännössä uskontokeskustelun epäonnistuminen merkitsi protestanttien jakautumista luterilaisiin ja reformoituihin. Vasta vuonna 1973 (Leuenbergin konkordia) Euroopan luterilaisten ja reformoitujen kirkkojen edustajat julistivat, ettei "eriävillä ehtoolliskäsityksillä ollut enää kirkkoa erottavaa luonnetta".


title: Suprematialaki

text: Suprematialaki oli Englannin kuninkaan Henrik VIII:n aikana käyttöön otettu laki, joka käytännössä erotti anglikaanisen kirkon katolisesta kirkosta. Suprematialaki teki kuninkaasta paavia korkeamman käskijän ja pakotti papit vannomaan uskollisuudenvalan:


title: Suprematialaki

text: Näkyviä vaikutuksia suprematialailla oli paitsi kirkkojen ero, myös luostarien omaisuuden takavarikoiminen kruunulle. Myöhempinä vuosina uskonpuhdistus Englannissa menestyi enemmän tai vähemmän hyvin, joten eri aikakausina myös suprematialain merkitys vaihteli.


title: Perpetual Flame

text: Perpetual Flame on Yngwie Malmsteenin 14. lokakuuta 2008 julkaistu studioalbumi.


title: Trygve Brodahl

text: Trygve Brodahl (1905 – 1996) oli norjalainen hiihtäjä, joka kilpaili 1930-luvulla. Hän voitti urallaan kaksi MM-mitalia: hopeaa 17 kilometriltä 1930 ja pronssia 50 kilometriltä 1935.


title: Trygve Brodahl

text: Brodahl palkittiin Holmenkollen-mitalilla 1939 yhdessä Sven Selångerin ja Lars Bergendahlin kanssa.


title: Aloisius Joseph Muench

text: Aloisius tai Aloysius Joseph Muench (18. helmikuuta 1889 – 15. helmikuuta 1962) oli yhdysvaltalainen katolisen kirkon pappi. Hän syntyi Milwaukeessa, Wisconsinissa, ja sai pappisvihkimyksensä 8. kesäkuuta 1913. Hän toimi Fargon piispana Pohjois-Dakotassa vuosina 1935–1959.


title: Aloisius Joseph Muench

text: Muenchista tehtiin kardinaali(pappi) vuonna 1959. Hän toimi myös nuntiuksena Saksaan.


title: Leif Skagnæs

text: Leif Skagnæs (20. marraskuuta 1903 Norderhov – kuolinaika ei tiedossa) oli norjalainen yhdistetyn hiihtäjä, joka kilpaili 1930-luvulla. Hän voitti hopeaa MM-kisoista vuonna 1930.


title: Leif Skagnæs

text: Skagnæs osallistui Sankt Moritzin olympialaisiin 1928 sotilaspartiohiihdossa.


title: Umberto Mozzoni

text: Umberto Mozzoni (29. kesäkuuta 1904 – 7. marraskuuta 1983) oli katolisen kirkon argentiinalainen pappi. Hänestä tehtiin kardinaali vuonna 1973, joten hän osallistui vuoden 1978 kumpaankiin konklaaviin.


title: Umberto Mozzoni

text: 14. elokuuta 1927 papiksi vihitty Mozzoni sai nimitykset nuntiukseksi Boliviaan (1954), Argentiinaan (1958) ja lopulta Brasiliaan (1969). Hänestä tehtiin vuonna 1954 myös Siden titulaariarkkipiispa. Hän osallistui Vatikaanin toiseen kirkolliskokoukseen.


title: Umberto Mozzoni

text: Mozzoni oli ensin kardinaalidiakoni vuodesta 1973, kunnes yleni kardinaalipapiksi kuolinvuonnaan 1983. Hän oli vuodesta 1980 ns. kardinaaliprotodiakoni.


title: Knut Lunde

text: Knut Lunde oli norjalainen yhdistetyn hiihtäjä, joka kilpaili 1930-luvulla. Hän voitti pronssia MM-kilpailuista vuonna 1930.


title: Villa Kokkonen

text: Villa Kokkonen on säveltäjä, akateemikko Joonas Kokkosen Järvenpäähän vuonna 1969 rakennuttama taiteilijakoti. Sen on suunnitellut arkkitehti Alvar Aalto.


title: Villa Kokkonen

text: Järvenpään Vanhankylänniemessä sijaitseva puurakenteinen Villa Kokkonen on yksi harvoista arkkitehti Alvar Aallon yksityiskäyttöön suunnittelemista rakennuksista. Valoisa moderni rakennus on suunniteltu säveltäjä Kokkosen kodiksi ja työtilaksi. Voidaankin sanoa, että rakennus ikään kuin kietoutuu äänieristetyssä työhuoneessa olevan flyygelin ympärille. Myös huonekalut ovat enimmäkseen Artekin ja Alvar Aallon varta vasten Villa Kokkosta varten suunnittelemia yksittäiskappaleita. Sisustuksessa on myös käytetty joitakin Joonas Kokkosen kuuluisimman teoksen, Viimeiset kiusaukset -oopperan lavasteita.


title: Villa Kokkonen

text: Säveltäjän kuoleman jälkeen talo ja irtaimisto olivat vähällä joutua huutokaupattavaksi ja hajalleen, mutta vuonna 1998 Järvenpään kaupunki osti talon Joonas Kokkosen perikunnalta. Pari vuotta myöhemmin perikunta lahjoitti irtaimiston kaupungille veloituksetta. Nykyisin Villa Kokkonen on ympärivuotinen nähtävyys, jonka taiteilija-, isäntä- ja yrittäjäparina toimii musiikin maisteri, pianisti Elina Viitaila sekä yhteiskuntatieteiden maisteri, oopperalaulaja Antti A. Pesonen.


title: Aftermath Entertainment

text: Aftermath Entertainment on yhdysvaltalainen levy-yhtiö, jonka on perustanut tuottaja ja rap-artisti Dr. Dre. Yhtiö toimii Universal Music Groupin omistaman Interscope Recordsin alaisuudessa.


title: Aftermath Entertainment

text: Dr. Dre:n erottua Death Row Recordsista kesäkuussa 1996, hän perusti välittömästi Aftermath Entertainmentin Interscope Recordsin kautta. Kokoelmalevy "Dr. Dre presents The Aftermath" julkaistiin vuoden loppupuolella, sisältäen kappaleita artisteilta, jotka olivat yhtiön ensimmäisiä artisteja. Vuonna 1997 Dawn Robinson ilmoitti eroavansa R&B-ryhmä En Voguesta ja solmivansa sopimuksen Aftermathin kanssa. Ennen vuodenvaihdetta hän erosi äkillisesti yhtiöstä väittäen, että Dr. Dre toimi liian hitaasti hänen projektinsa suhteen.


title: Aftermath Entertainment

text: Syksyllä 1997 Aftermath julkaisi ensimmäisen ja ainoan yhteistyöprojektin hip hop -ryhmä The Firmin kanssa. Huolimatta ennakkoon odotetuista Dr. Dren vierailuista albumilla ja odotuksista listasijoitusten suhteen, albumi myi kuitenkin alle kaupallisten odotusten ja pian The Firm hajosi. Aftermathin seuraavan julkaisun odotettiin olevan räppäri King Teeltä. Hänen albuminsa kuitenkin hyllytettiin ja King Tee myös erosi yhtiöstä. Veteraaniräppäri Rakim liittyi myös yhtiöön. Ongelmat lain kanssa pakottivat R&B-laulaja Truth Hurtsin eroamaan yhtiöstä ja Rakimin paljon odotettu comeback albumikin hyllytettiin tuotannossa syntyneiden erimielisyyksien vuoksi. Tapahtumat pakottivat myös Rakimin jättämään yhtiön.


title: Aftermath Entertainment

text: Jimmy Iovinen, Interscope Recordsin puheenjohtajan esityksen johdosta Aftermath hankki räppäri Eminemin riveihinsä vuonna 1998. Seuraavana vuonna julkaistiin "The Slim Shady LP", joka oli Eminemin ensimmäinen albumi Aftermathissa. Albumi nousi Billboard albumilistan kärkeen, myi nelinkertaista platinaa, ja oli yhtiön ensimmäinen onnistunut julkaisu. Vuonna 1999 Aftermath julkaisi Dr. Dren albumin "2001", joka myi kuusinkertaista platinaa. 2001 oli Dren seuraava albumi sitten vuoden 1992 "The Chronic" -albumin.


title: Aftermath Entertainment

text: Muutamia muita artisteja, kuten Hittman, Truth Hurts ja Last Emperor liittyi myös Aftermathiin, mutta myöhemmin he erosivat. Vuonna 2003 Aftermath julkaisi 50 Centin albumin "Get Rich Or Die Tryin’" yhteistyössä Shady Recordsin kanssa. Räppäri The Game teki sopimuksen yhtiön kanssa vuonna 2003 ja hän julkaisi debyyttialbuminsa "The Documentaryn" yhteistyössä 50 Centin G-Unit Recordsin kanssa. Hieman The Documentaryn julkaisun jälkeen 50 Centin ja The Gamen välille syntyi riita, jonka seurauksena The Game erosi Aftermathista vuonna 2006 ja G-Unit Recordsista vuonna 2005.Aftermathista eronneita artisteja:


title: Martin Peder Vangli

text: Martin Peder Vangli (joskus Martin P. Vangsli, 1. helmikuuta 1903 Åmot, Norja – 5. kesäkuuta 1976) oli norjalainen maasto- ja yhdistetyn hiihtäjä.


title: Martin Peder Vangli

text: Vangli kilpaili 1930-luvulla. Hän voitti hopeaa MM-kilpailuissa vuonna 1931 50 kilometrin matkalla. Vangli palkittiin Holmenkollen-mitalilla vuonna 1937 yhdessä Olaf Hoffsbakkenin ja Birger Ruudin kanssa.


title: Liikakulutus

text: Liikakulutus on liikakansoitukseen liittyvä käsite, jolla tarkoitetaan tilannetta, jossa kulutus henkeä kohden kohtuullisesta väestöntiheydestä huolimatta ylittää kestävyyden rajat. Liikakulutus liittyy läheisesti liikakansoitukseen, ympäristön kantokykyyn ja ekologiseen jalanjälkeen.


title: Liikakulutus

text: Liikakulutuksen kohteena voivat olla erilaiset uusiutumattomat luonnonvarat, esimerkiksi fossiiliset polttoaineet ja metallit. Lisäksi uusiutuvia luonnonvaroja, kuten vettä voidaan käyttää liikaa, jos sen seurauksena syntyy ympäristöongelmia.


title: Liikakulutus

text: Global Footprint Networkin mukaan ihmiskunta tulee kuluttamaan 40 prosenttia liikaa luonnonvaroja uusiutumiskykyyn verrattuna vuonna 2008. Tutkimuslaitoksen mukaan vuoden 2008 luonnonvarat kulutettiin loppuun 23. syyskuuta, joka oli vuoden 267. päivä.


title: Édouard Gagnon

text: Édouard Gagnon O.C. (15. tammikuuta 1918 – 25. elokuuta 2007) oli katolisen kirkon kanadalainen pappi ja vuodesta 1985 yksi kardinaaleista. Hän ei kuitenkaan äänestänyt vuoden 2005 konklaavissa iästään johtuen. Hän kuului Saint Sulpicen pappien yhteisöön.


title: Édouard Gagnon

text: Gagnon sai vihkimyksen papiksi 15. elokuuta 1940 ja piispaksi 25. maaliskuuta 1969. Hän toimi Paavillisen perheneuvoston puheenjohtajana vuosina 1985–1990.


title: Josef Clemens

text: Josef Clemens (s. 20. kesäkuuta 1947) on katolisen kirkon 10. lokakuuta 1975 vihitty saksalainen pappi. Hänet nimitettiin Segermesin titulaaripiispaksi 25. marraskuuta 2003. Samalla hänestä tehtiin Paavillisen maallikkojen neuvoston sihteeri.


title: Josef Clemens

text: Clemens vihittiin piispaksi 6. tammikuuta 2004.


title: Karl Lindberg (ruotsalainen hiihtäjä)

text: Karl Lindberg oli ruotsalainen hiihtäjä, joka kilpaili 1930-luvulla. Hän voitti vuonna 1931 Oberhofin MM-kilpailuissa pronssia 50 kilometrin matkalla ja sijoittui neljänneksi 18 kilometrillä.


title: Verh’ovna Rada

text: Verh’ovna Rada () eli Ukrainan korkein neuvosto on Ukrainan yksikamarisen kansanedustuslaitoksen nimi. Ukrainan parlamentissa on 450 valtiopäiväedustajaa, jotka valitaan viiden vuoden toimikaudeksi.


title: Verh’ovna Rada

text: Ennen vuoden 2011 vaalilakia Ukraina muodosti parlamenttivaaleissa yhden, koko maan kattavan vaalipiirin. Äänioikeutettuja ovat kaikki 18 vuotta täyttäneet Ukrainan kansalaiset. Kyseessä oli suhteellinen ja suljettu listavaali, jossa äänestäjien tuli äänestää puoluelistoja, ei yksittäisiä ehdokkaita. Ehdokaslistat olivat suljettuja eli kukin puolueryhmittymä on etukäteen asettanut ehdokkaansa ehdokasjärjestyksen. Mitä enemmän ääniä lista sai, sitä useampi listan kärkipäähän asetettu ehdokas pääsee parlamenttiin (suhteellisuus).


title: Verh’ovna Rada

text: Vuonna 2011 hyväksyttiin uusi vaalilaki. Sen mukaan Ukraina jaettiin 225 vaalipiiriin. Puolet eli 225 parlamentin edustajista valittiin vaalipiireittäin enemmistöperiaatteella. Tällä haluttiin taata kansanedustajien alueellinen edustavuus. Toinen puoli eli 225 edustajaa valittiin aiempaan tapaan listavaaliperiaatteella. Vaaleihin tuli viiden prosentin äänikynnys, jota pienemmän ääniosuuden saaneet ryhmittymät eivät pääse parlamenttiin. Uuden vaalilain mukaan myös vaaliliitot (blokit) eri puolueiden välillä tulivat kielletyiksi.


title: Verh’ovna Rada

text: Ukrainan parlamenttirakennus sijaitsee Kiovassa.


title: Verh’ovna Rada

text: Uutta vaalilakia sovellettiin 28. lokakuuta 2012 järjestetyissä parlamenttivaaleissa. Lokakuun 2012 parlamenttivaaleissa läpi pääsi viisi puolueryhmää tai vaaliliittoa.


title: Verh’ovna Rada

text: Suurimmaksi parlamenttiryhmäksi 2012 vaaleissa valittiin Mykola Azarovin johtama Alueiden puolue (30,0 % vaalilistojen äänistä), jolla ryhmällä oli helmikuussa 2014 vielä 130 edustajaa. Toiseksi jäi Julija Tymošenkon Batkivštšyna-puolue ("Isänmaa", 25,5 % listaäänistä, helmikuussa 2014 ryhmässä 88 paikkaa) ja kolmanneksi nousi aiemmin mestarinyrkkeilijänä tunnetun Vitali Klytškon johtama UDAR (14,0 % vaalilistaäänistä). Neljänneksi suurimmaksi tuli Svoboda-puolue ("Vapaus", 13,2 % äänistä) ja viidentenä mukaan pääsi kommunistinen puolue (10,4 %) ääniosuudella vaalilistoissa. On huomattava, että kansanedustajien puolueuskollisuus ei ole kovin vahva. Sitoutumattomaksi edustajiksi oli helmikuun 24. päivään 2014 mennessä siirtynyt jo yli neljännes kaikista Ukrainan parlamentin jäsenistä (121 edustajaa). Puoluekartta eli lisää seuraavana päivänä 25. helmikuuta 2014, kun parlamenttiin perustettiin uusi ryhmittymä.


title: Verh’ovna Rada

text: Uusi vaalilaki aiheutti kuukausia kestäneitä ongelmia useiden vaalipiirien edustajien valinnassa. Jouduttiin järjestämään täydennysvaaleja, jolloin osa parlamenttiedustajien paikoista oli kuukausia täyttämättä. Vielä kesäkuussa 2013 ei oltu päästy sopuun kaikkien täydennysvaalien järjestämisestä.


title: Verh’ovna Rada

text: Ukrainan mielenosoitusten myötä Ukrainan parlamentti äänesti, osin presidentti Viktor Janukovytš kanssa ulkovaltojen avustuksella käytyjen sopimusneuvottelujen tuloksena 21. helmikuuta 2014, parlamentin valtaa korostaneen perustuslain palauttamisesta maahan syyskuuhun 2014 mennessä. Parlamentti saisi luvan nimetä keskeiset ministerit. Presidentinvaaleja päätettiin myös ennenaikaistaa. Presidentti Janukovytš ei kuitenkaan ehtinyt allekirjoittaa sopimusta, ennen kuin julisti eroavansa . Tämä aiheutti lainsäädännöllistä epäselvyyttä siitä, kenet tulisi valita virkaatekeväksi presidentiksi: Ukrainan pääministeri vai parlamentin puhemies. Janukovytš sittemmin perui erojulistuksensa. Maan perustuslain mukaan parlamentti voi kuitenkin erottaa presidentin, jos tämä tekee maanpetoksen tai muun rikoksen. Parlamentti tekikin 22. helmikuuta 2014 päätöksen, jolla Oleksandr Turtšynovista tehtiin ensin parlamentin puhemies 22. helmikuuta 2014 lähtien, ja sitten virkaatekevä presidentti 25. toukokuuta 2014 järjestettäviin presidentinvaaleihin saakka. Janukovytšista annettiin pidätysmääräys; entinen presidentti haluttiin kuultavaksi valtakunnanoikeuteen erityisesti Kiovan keskusaukio Maidanilla edellisviikolla sattuneiden mielenosoittajien ja poliisien kuolemantapauksiin liittyen.


title: WC (rap-artisti)

text: WC, oikealta nimeltään William Loshawn Calhoun Jr., (s. 9. elokuuta 1970 Teksas) on yhdysvaltalainen rap-artisti.


title: WC (rap-artisti)

text:
William Calhoun syntyi Houstonissa Texasissa mutta muutti lapsena South Centraliin Los Angelesiin. Siellä hän ystävystyi samasta naapustosta kotoisin olevan rap-artisti Ice Cuben kanssa ala-asteella. Calhoun alkoi nuorena liikkua paikallisen Westside 111 Neighborhood Crips -jengin kanssa.
Calhoun on tuottaja Crazy Toonesin isoveli.Uransa alussa Calhoun kuului muutamaan rap-ryhmään, muun muassa Low Profileen ja WC and the Maad Circleen. Ensimmäisen sooloalbuminsa The Shadiest One hän julkaisi vuonna 1998. Albumin kolme kappaletta nousivat Top-20 listalle. Hänen toinen albuminsa The Ghetto Heisman julkaistiin vuonna 2002. Tältäkin albumilta nousi yksi kappale Top-20 listalle.


title: WC (rap-artisti)

text: Vuonna 2003 Calhoun oli mukana tekemässä peliä Def Jam Vendetta.


title: WC (rap-artisti)

text: Calhoun kuului yhdessä Ice Cuben ja Mack 10:n kanssa Westside Connection -kollektiiviin, joka julkaisi kaksi albumia.


title: Fritz Kaufmann

text: Fritz Kaufmann (15. huhtikuuta 1905 Grindelwald – tammikuu 1941) oli sveitsiläinen mäkihyppääjä, joka kilpaili 1930-luvulla. Hän voitti hopeaa MM-kilpailuista vuonna 1931.


title: Fritz Kaufmann

text: Lake Placidin olympialaisissa 1932 Kaufmann sijoittui kuudenneksi.


title: James Francis Stafford

text: James Francis Stafford (s. 26. heinäkuuta 1932) on katolisen kirkon yhdysvaltalainen pappi ja vuodesta 1998 yksi kardinaaleista. 1. maaliskuuta 2008 hän yleni kardinaalidiakonista kardinaalipapiksi.


title: James Francis Stafford

text: Stafford syntyi Marylandin Baltimoressa ja sai pappisvihkimyksensä 15. joulukuuta 1957. Hän toimi Memphisin piispana vuosina 1982–1986 ja Denverin arkkipiispana 1986–1996. Hän oli Paavillisen maallikkojen neuvoston puheenjohtajana vuosina 1996–2003. Vuonna 2003 hänestä tuli Paenitentiaria Apostolica -tribunaalin johtaja.


title: James Francis Stafford

text: Äänestysikäisenä kardinaalina Stafford osallistui vuoden 2005 konklaaviin, jossa tuli valituksi paavi Benedictus XVI.


title: .300 Winchester Magnum

text: .300 Winchester Magnum, tai .300 Win Mag, on metsästys- ja pitkänmatkan kiväärikaliiperi, (7,62 x 67 mm) Se on kehitetty Winchester Repeating Arms Company -tehtaalla vuonna 1963 Winchester Magnum cartridges -tuotesarjan yhdeksi patruunaksi.


title: Ihmisoikeudet Suomessa

text: Ihmisoikeudet Suomessa määritellään Suomen laeissa ja asetuksissa sekä kansainvälisissä sopimuksissa. Ihmisoikeuksiin kuuluvat esimerkiksi oikeus elämään, henkilökohtaisen koskemattomuuden suoja, omaisuuden suoja, sananvapaus, mielipiteenvapaus, uskonnonvapaus, kokoontumisvapaus, liikkumisvapaus ja järjestäytymisen vapaus sekä oikeus avioliittoon, äänioikeus, oikeus työhön ja toimeentuloon, perusopetukseen, terveyden- ja sairaudenhoitoon sekä välttämättömään sosiaaliturvaan.


title: Ihmisoikeudet Suomessa

text: Vuosina 1993–2008 Suomi sai Euroopan ihmisoikeustuomioistuimelta enemmän langettavia päätöksiä kuin kaikki muut Pohjoismaat yhteensä.


title: Ihmisoikeudet Suomessa

text: Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.


title: Ihmisoikeudet Suomessa

text: Kuolemanrangaistus Suomessa oli voimassa varsin kauan, joskaan sitä ei pantu vuoden 1825 jälkeen toimeen muulloin kuin sodan tai poikkeustilan aikana, viimeksi jatkosodan aikana vuonna 1944. Rauhanaikainen kuolemanrangaistus poistui lopullisesti Suomen laista vuonna 1949 ja sodanaikainen vuonna 1972.


title: Ihmisoikeudet Suomessa

text: Suomen vankiloissa on kolmisentuhatta vankia, joista ulkomaalaisia 500-600. Vankiloiden välillä on tasoeroja. Oikeusasiamiehen kanslia tarkistaa vankiloita ja haastattelee vankeja säännöllisesti estääkseen julmaa kohtelua.


title: Ihmisoikeudet Suomessa

text: Poliittisiin oikeuksiin kuuluvat muun muassa äänioikeus, sananvapaus, kokoontumisvapaus sekä yhdistysvapaus.


title: Ihmisoikeudet Suomessa

text: Vuoden 2016 lehdistön vapautta kuvaavassa indeksissä Suomi sijoittui parhaalle sijalle.


title: Ihmisoikeudet Suomessa

text: Yhdistysvapauteen on puututtu lähinnä uusnatsististen yhdistysten kohdalla. 1970-luvulla lakkautettiin neljä fasistista yhdistystä Pariisin rauhansopimuksen nojalla. Vuonna 2016 Poliisihallitus jätti tuomioistuimelle kanteen uusnatsistisen Vastarintaliikkeen lakkauttamisesta vuoden 2017 alkupuolella.


title: Ihmisoikeudet Suomessa

text: Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.


title: Ihmisoikeudet Suomessa

text: Näiden välillä voi joskus olla vastakkainasettelua: esimerkiksi naispappeuden vastustajat ovat katsoneet, että sukupuolten tasa-arvon ulottaminen pappeuteen loukkaa heidän henkilökohtaista uskonnonvapauttaan.


title: Ihmisoikeudet Suomessa

text: Sukupuolten välisessä tasa-arvossa on puhuttu paljon naisten ja miesten palkkaeroista ja työelämän sukupuolittumisesta. Suomessa yleinen palkkaero sukupuolten välillä oli kansainvälistä keskiarvoa (17.6 %) matalampi, eli 15,2 prosenttia. Myös naisten määrä ylimmässä johdossa on Suomessa kansainvälistä keskiarvoa korkeampi, mutta Suomessakin kolme neljästä ylimmän johdon jäsenestä on miehiä.


title: Ihmisoikeudet Suomessa

text: Saamelaisten asema alkuperäiskansana ja kulttuuri-itsehallinto on tunnustettu Suomen perustuslaissa. Perustuslain 17 §:n 3 momentin mukaan saamelaisilla on alkuperäiskansana "oikeus ylläpitää ja kehittää omaa kieltään ja kulttuuriaan". Sen lisäksi perustuslaissa turvataan saamelaisten kotiseutualueella kieltään ja kulttuuriaan koskeva itsehallinto, jota toteuttaa Saamelaiskäräjät. Saamelaisalue kattaa Inarin, Utsjoen ja Enontekiön kunnat sekä Sodankylän Vuotson paliskunnan alueen. Saamen kieli sai virallisen aseman vuonna 1992, kun säädettiin saamelaisten kielilaki. Uusi kielilaki tuli voimaan 2004.


title: Ihmisoikeudet Suomessa

text: Suomi ei ole ratifioinut Kansainvälisen työjärjestön (ILO) alkuperäis- ja heimokansoja koskevaa yleissopimusta nro. 169, koska kysymys saamelaisten maaoikeuksista Suomessa on edelleen selvittämättä.


title: Ihmisoikeudet Suomessa

text: Suomen pakolais- ja turvapaikkapolitiikkaa ohjaavat ulkomaalaislaki ja EU:n direktiivit. Perustuslaissa on lisäksi Suomen ratifioimien kansainvälisten ihmisoikeussopimusten mukaisesti määritelty palauttamiskielto, jos henkilöä uhkaa kuolemanrangaistus, kidutus tai muu loukkaava kohtelu.


title: Ihmisoikeudet Suomessa

text: Vuonna 2008 turvapaikanhakijoita saapui maahan 4 035 henkilöä, oleskeluluvan sai 908 henkeä. Kiintiöpakolaisia saapui 749 henkilöä.


title: Ihmisoikeudet Suomessa

text: Suomen perustuslaki takaa kansalaisten oikeuden välttämättömään perustoimeentuloon, myös työttömyyden, sairauden ja vanhuuden aikana, ja oikeuden riittäviin sosiaali- ja terveyspalveluihin. Sosiaaliset oikeudet on turvattu EU:n peruskirjassa sekä sitoutumisessa YK:n ILO:n ja Euroopan neuvoston sopimuksiin. Sopimusten perusteella Suomella on muun muassa velvollisuus kehittää sosiaaliturvaansa resurssiensa puitteissa.


title: Ihmisoikeudet Suomessa

text: Vuosina 1993-2008 Suomi sai Euroopan ihmisoikeustuomioistuimelta (EIT) enemmän langettavia päätöksiä kuin kaikki muut Pohjoismaat yhteensä. Suomi sai 15 vuodessa 74 langettavaa päätöstä. Samaan aikaan Ruotsi on todettiin 22 kertaa, Norja 19 kertaa, Tanska 9 kertaa ja Islanti 6 kertaa.


title: Ihmisoikeudet Suomessa

text: Suomi oli saanut ainakin neljä tuomiota vuonna 2008 Euroopan neuvoston ihmisoikeustuomioistuimelta (EIT) heinäkuussa 2008. Yhdessä näistä Suomi rikkoi ihmisoikeussopimusta, koska vakuutusoikeuteen valittanut ei saanut nähdä oikeudelle toimitettuja lääkärinlausuntoja ennen tuomiota. EIT:n mukaan todisteet on aina näytettävä kaikille jutun osapuolille tasapuolisuuden vuoksi. Helsingin ja Turun hallinto-oikeuksien veronkorotuksen oikeudenkäynneistä puuttui suullinen käsittely.


title: Ihmisoikeudet Suomessa

text: Vuonna 2014 EIT antoi 12 Suomea koskevaa päätöstä, niistä 8 oli vapauttavia, neljässä todettiin ainakin yksi rikos. Näistä kaksi liittyi kahteen tuomioon samasta rikoksesta, yksi perhe- ja yksityiselämän kunnioittamiseen ja yksi oikeuskäsittelyn kestoaikaan. Samana vuonna naapurimaista Norjan neljä tapausta ratkesivat 2-2 ja Ruotsin 6 vapautusta - 2 tuomiota. Venäjä todettiin syylliseksi 122:ssa 126:sta käsitellystä tapauksesta.


title: Ihmisoikeudet Suomessa

text: Suomi on ottanut käyttöön Yhdistyneiden kansakuntien ihmisoikeussopimuksista joukkotuhontasopimuksen (vuonna 1959), rasisminvastaisen sopimuksen (1970) ja sen lisäpöytäkirjan (1994), taloudellisten, sosiaalisten ja sivistyksellisten oikeuksien sopimuksen (1975) ja sen vapaaehtoisen lisäpöytäkirjan (2014), kansalaisoikeuksien ja poliittisten oikeuksien sopimuksen (1975) ja sen 1. vapaaehtoisen lisäpöytäkirjan (1975) ja 2. vapaaehtoisen lisäpöytäkirjan kuolemantuomioiden lopettamisesta (1991); naisten syrjinnän vastaisen sopimuksen (1986) ja sen 1. lisäpöytäkirjan (1996) ja 2. vapaaehtoisen lisäpöytäkirjan (2000), kidutuksen ja muun julman, epäinhimillisen ja alentavan kohtelun vastaisen sopimuksen (1989) ja sen lisäpöytäkirjan (1993), lasten oikeuksien sopimuksen (1991) ja sen 1. lisäpöytäkirjan (1997) ja 2. vapaaehtoisen lisäpöytäkirjan lasten osallisuudesta aseellisissa yhteenotoissa (2002) ja 3. vapaaehtoisen lisäpöytäkirjan lasten myymisestä, lasten seksinmyynnistä ja lapsipornosta (2012) ja 4. vapaaehtoisen lisäpöytäkirjan viestinnästä; vammaisten henkilöiden oikeuksia koskevan sopimuksen (2016) ja sen 1. vapaaehtoisen lisäpöytäkirjan (2016).


title: Ihmisoikeudet Suomessa

text: Suomi allekirjoitti vuonna 2007, mutta ei ole ottanut käyttöön pakotetuilta / tahdonvastaisilta katoamisilta suojaavaa YK-sopimusta. YK-sopimuksista Suomi ei ole allekirjoittanut eikä ottanut käyttöön sopimusta lakisääteisten rajoitusten soveltumattomuudesta sotarikoksiin ja rikoksiin ihmisyyttä vastaan (kansainvälisesti solmittu 1968), sopimusta apartheidin poistamisesta ja siitä rankaisemisesta (1973), apartheidin urheilussa kieltävää sopimusta (1973), siirtotyöntekijöitä ja heidän perheenjäseniään suojelevaa sopimusta (1990), eikä sopimusta, jolla perustetaan säätiö Latinalaisen Amerikan ja Karibian alkuperäiskansojen kehitystä varten (1992).


title: Ihmisoikeudet Suomessa

text: Suomi allekirjoitti vuonna 1989, mutta ei ole ottanut käyttöön Kansainvälisen työjärjestön alkuperäis- ja heimokansasopimusta (ILO 169).


title: Ihmisoikeudet Suomessa

text: Euroopan neuvoston ihmisoikeussopimuksista Suomi on ottanut käyttöön Euroopan ihmisoikeussopimuksen ja sen lisäpöytäkirjat (1990), Eurooppalaisen yleissopimuksen kidutuksen ja epäinhimillisen tai halventavan kohtelun tai rangaistuksen estämiseksi (1991), Kansallisten vähemmistöjen suojelua koskevan puiteyleissopimuksen (1998), Alueellisia kieliä tai vähemmistökieliä koskevan Eurooppalaisen peruskirjan (1998), Uudistetun Euroopan sosiaalisen peruskirjan (2002), Bioetiikkasopimuksen eli yleissopimuksen ihmisoikeuksien ja ihmisarvon suojaamiseksi biologian ja lääketieteen alalla lisäpöytäkirjoineen (2010), Sopimuksen ihmiskaupan vastaisesta toiminnasta (2012) ja sopimuksen naisiin kohdistuvan väkivallan ja perheväkivallan ehkäisemisestä ja torjumisesta eli Istanbulin sopimuksen (2015).


title: Ihmisoikeudet Suomessa

text: Suomen ihmisoikeustilanteessa on Yhdistyneiden kansakuntien (YK) mukaan edelleen parannettavaa. Ihmisoikeusneuvosto kehottaa Suomea tehostamaan syrjinnän vastaisia toimia. Vuonna 2008 julkaistussa määräaikaistarkastelussa huomautettiin erityisesti etnisten ja seksuaalisten vähemmistöjen asemasta. Ihmisoikeusneuvosto on suositellut Suomelle esimerkiksi Kansainvälisen työjärjestön (ILO) alkuperäiskansojen asemaa koskevan yleissopimuksen hyväksymistä ja allekirjoittamista..


title: Ihmisoikeudet Suomessa

text: Suomen avioliittolain mukaan alaikäisenä naimisiin meneminen ei yleensä ole laillista, mutta oikeusministeriö voi antaa poikkeusluvan avioliittoon kirjallisella hakemuksella. Jos hakija on 14–15-vuotias, paikallisten sosiaaliviranomaisten on haastateltava häntä ja kirjoitettava suositus ministeriölle. Lasten oikeuksia ajava järjestö Unicef pitää kirjallista hakukäytäntöä YK:n lasten oikeuksien julistuksen vastaisena, sillä julistuksen mukaan lasta pitää aina kuulla hänen elämäänsä koskevissa asioissa. Vuosittain avioliittoluvan saa 20–30 14–17 vuotiasta ihmistä. Viimeisen parinkymmenen vuoden aikana 76 % on ollut tyttöjä ja 34 % poikia. Syiksi lapsiavioliittoihin kelpaavat raskaus, tai uskonnollinen tai kulttuurinen syy. Lapsiasiavaltuutettu Tuomas Kurttilan mukaan riskinä voi olla avioliitto, joka on vastoin toisen tai molempien osapuolten tahtoa. Naisjärjestöjen keskusliiton mukaan myös Suomessa pätee Maailman terveysjärjestön kannanotto, jonka mukaan "lapsiavioliitto loukkaa tyttöjen ihmisoikeuksia ja estää usein koulutukseen pääsyn ja oppimisen, altistaa raskauksille ja äitiyteen sekä lisää riskiä lähisuhdeväkivaltaan".


title: Ihmisoikeudet Suomessa

text: Suomen lapsiasiavaltuutettu, oikeusministeri Antti Häkkänen (kok.), Suomen Unicef, Ihmisoikeusliitto ja Naisjärjestöjen keskusliitto vaativat poikkeuslupien lopettamista.


title: Ihmisoikeudet Suomessa

text: Suomessa alaikäisten muissa maissa solmimat avioliitot ovat voimassa myös Suomessa.


title: Ihmisoikeudet Suomessa

text: Vuonna 2013 sijoitettiin kiireellisesti 4 202 lasta, määrä kasvoi 6,6 prosenttia vuodesta 2012. Kiireellisesti sijoitettujen lasten määrä on kasvanut vuodesta 2005 lähtien. Huostassa olleiden lasten määrä 10 735 pysyi edellisen vuoden tasolla. Kaikkiaan kodin ulkopuolelle oli vuoden 2013 aikana sijoitettuna 18 022 lasta ja nuorta. Lastensuojelujärjestelmä sisältää epäkohtia ja vakavia oikeusturvaongelmia. Eduskunnan oikeusasiamies nosti joulukuussa 2013 lastensuojelun ja lapsiasioiden käsittelyn puutteet yhdeksi vakavista suomalaisista perus- ja ihmisoikeusongelmista.


title: Ihmisoikeudet Suomessa

text: Vuonna 2008 voimaan tulleen lastensuojelulain kokonaisuudistuksen yhteydessä eduskunnan oikeusasiamies kiinnitti huomiota siihen, ettei uudessa laissa selvitetty Euroopan ihmisoikeustuomioistuimen havaitsemien ongelmien ehkäisemistä. Hän ehdotti, että lapsen ja vanhemman välisen suhteen suoja ja huoltajan oikeudet tulisi ottaa paremmin huomioon.


title: Ihmisoikeudet Suomessa

text: Suomi lupasi vuonna 2006 Yhdistyneiden kansakuntien ihmisoikeusneuvoston jäsenyyttä hakiessaan ratkaista saamelaisten maaoikeudet. Suomi on neuvoston jäsen, mutta maaoikeuksia ei ole ratkaistu. Kiista on jatkunut 50 vuotta. Saamelaisrekisteriin on kirjattu 9 300 saamelaissukuista henkilöä. Rekisteriin pääsystä on kiistaa. Metsähallituksen hakkuut vaarantavat monien saamelaisten elinkeinoa, poronhoitoa. Toisaalta metsätyöpaikkojen pelätään vähenevän mikäli hakkuita rajoitetaan.


title: Ihmisoikeudet Suomessa

text: Amnesty International on ilmoittanut pitävänsä siviilipalveluksesta kieltäytyviä totaalikieltäytyjiä mielipidevankeina, siviilipalveluksen rangaistuksenomaisen pidemmän palvelusajan ja syrjivyyden johdosta.


title: Ihmisoikeudet Suomessa

text: Helmikuussa 2018 Helsingin hovioikeus ensimmäistä kertaa hylkäsi "siviilipalveluksesta kieltäytynyttä" vastaan nostetun syytteen, äänestyksen jälkeen 4–3. Oikeuden mukaan henkilön tuomitseminen siviilipalveluksesta kieltäytymisestä on syrjivää kohtelua, koska jehovantodistajat on erillislailla vapautettu asevelvollisuudesta. Päätöksestä haettiin valituslupaa korkeimmasta oikeudesta. Päätöksen jälkeen asevelvollisuudesta kieltäytyneitä ei ole tuomittu ja toinen asevelvollisuudesta kokonaan kieltäytynyt on vapautettu Itä-Uudenmaan käräjäoikeudessa, joka käsittelee "siviilipalveluksesta kieltäytymiset".


title: Ihmisoikeudet Suomessa

text: EFFI ja kansanedustaja Jyrki Kasvi (Vihr.) ovat myös ilmaisseet huolensa pyrkimyksistä laajentaa sensuuria muille alueille, muun muassa Sosiaali- ja terveysministeriön ehdotusta nettipokeri-sivustojen suodattamiseksi. ÄKT puolestaan harkitsi oikeusjutun nostamista The Pirate Baytä vastaan velvoittaakseen operaattoreita estämään pääsyn sinne. Euroopan unionin turvallisuuskomissaari Franco Frattini on toistuvasti ehdotellut EU-laajuista "terroristien", rasististen ja väkivaltaan kiihottavien sivujen sensurointia. Eduskuntapuolueet ovat kuitenkin suhtautuneet varauksella ehdotuksiin ja ainoastaan oikeuden päätöksellä, ei siis salaisilla listoilla, tapahtuvat estot ovat saaneet rajallista kannatusta.


title: Ihmisoikeudet Suomessa

text: Suomessa junapalveluiden järjestäminen on Suomen valtion omistaman VR-Yhtymän yksinoikeus. VR:n politiikan mukaan ihminen joutuu maksamaan junassa oman lippunsa lisäksi henkilökohtaisen avustajansa matkalipun, kun hänellä on kehitysvamma, jonka vuoksi hän tarvitsee avustajan. Asiakkaan junalipun hinta nousee siis kaksinkertaiseksi kehitysvamman perusteella. Niin ei tapahdu, jos henkilöllä ei ole vammaa. VR tarjoaa henkilökohtaisen avustajan ja opaskoiran lipun liikuntavammaisille ja sokeille. Junaliput ovat Suomessa kalliita, minkä tuplahinnalla on suuri vaikutus budjettiin.


title: Ihmisoikeudet Suomessa

text: Syrjinnästä tehtiin kanteluita yhdenvertaisuusvaltuutettu Kirsi Pimiälle. Kanteluiden käsittely oli kesken syyskuussa 2016.


title: Ihmisoikeudet Suomessa

text: Kirkon ja valtion eron kannattajien mukaan valtion tulee olla uskontoihin nähden puolueeton. Suomessa on kirkon ja valtion eron kannattajien mielestä kaksi valtiokirkkoa, Suomen evankelis-luterilainen kirkko ja Suomen ortodoksinen kirkko (jotka itse kutsuvat itseään kansankirkoiksi), jotka tulisi muuttaa nykytilanteen vastustajien mielestä tavallisiksi yhdistyksiksi. Rahoituksensa kirkkojen tulisi hoitaa kuten muutkin yhdistykset, eikä kirkollisveron kautta. Kirkoilla ei tulisi olla julkisoikeudellista asemaa eikä mitään erioikeuksia. Tätä ajaa muun muassa Vapaa-ajattelijain liitto.


title: Ihmisoikeudet Suomessa

text: Suomessa kuoli vuosina 2000–2004 väkivaltaan keskimäärin 39 naista vuodessa, joista keskimäärin 17 parisuhdeväkivallan seurauksena. Sekä naisten väkivaltakuolemien yleensä, että parisuhdeväkivaltakuolemien trendi oli laskeva. Amnesty Internationalin Suomen johtajan Frank Johanssonin mukaan naisiin kohdistuvaa väkivaltaa tulisi vähentää asenteiden muutoksella. Ongelma tulisi tunnustaa ja tunnistaa, uhrien ja tekijöiden tukipalveluja tulisi laajentaa, ja lainsäädännöllä tulisi ehkäistä naisiin kohdistuvaa väkivaltaa sekä aseiden saatavuutta, Johansson esittää.


title: Ihmisoikeudet Suomessa

text: Amnesty Internationalin mukaan Suomen seksuaalirikoslaki ei ole kansainvälisen oikeuden mukainen. Kansainvälisen rikostuomioistuimen ja Euroopan ihmisoikeustuomioistuimen mukaan raiskauksen määritelmä on, ettei uhri anna suostumusta seksiin. Suomen määritelmässä on olennaista fyysisen väkivallan käyttö ja uhrin kyky vastustaa raiskaajaa. Esimerkiksi jos uhri ei unen tai humalan vuoksi kykene puolustautumaan, Suomen lain mukaan kyse ei ole raiskauksesta vaan seksuaalisesta hyväksikäytöstä. Ruotsissa, Tanskassa ja Norjassa oikeuskäsittely ei ole uhrin vastuulla. Amnestyn mukaan Suomen laki velvoittaa uhrin päättämään, onko kyse rikoksesta. Amnestyn mukaan rikoksen tekijän rankaiseminen on valtion eikä rikoksen uhrin tehtävä. Amnesty suosittelee, että seksuaalirikoksista tehtäisiin virallisen syytteen alaisia rikoksia.


title: Ihmisoikeudet Suomessa

text: Ihmiskauppa kiellettiin Suomen rikoslaissa vuonna 2004. Uhrien apujärjestelmä on toiminut vuodesta 2006. Vuoden 2009 lopussa prostituutiossa rikosnimike muuttui parituksesta ihmiskaupaksi, mikä paransi uhrien asemaa.


title: Ihmisoikeudet Suomessa

text: Kaisa Virkkunen tutki pro gradu -tutkielmassaan 32 uskonnottoman nuoren kokemuksia. Virkkusen mukaan nuorten kokema uskonnottomuudesta johtuva syrjintä ja kiusaaminen oli ollut vähäistä ja rajoittunut enimmäkseen alakouluikään.


title: Ihmisoikeudet Suomessa

text: Elämänkatsomustiedon opetukseen voivat osallistua ne oppilaat, jotka eivät kuulu mihinkään rekisteröityyn uskonnolliseen yhdyskuntaan. Elämänkatsomustietoa opiskelevien määrä oli vuonna 2008 kolme prosenttia kaikista Suomen koululaisista. Uskontokuntiin kuulumattomia koululaisia on erään arvion mukaan kaikista oppilaista noin 10–15 prosenttia.


title: Ihmisoikeudet Suomessa

text: Vuonna 1999 tuli voimaan Suomen rikoslain 17 luvun 10 § uskonrauhan rikkomisesta. Lain mukaan uskonrauhan rikkomisesta voidaan tuomita sakkoihin tai vankeuteen enintään kuudeksi kuukaudeksi. Uskonrauhan rikkomiseen syyllistyy mikäli ”julkisesti pilkkaa Jumalaa tai loukkaamistarkoituksessa julkisesti herjaa tai häpäisee sitä, mitä uskonnonvapauslaissa tarkoitettu kirkko tai uskonnollinen yhdyskunta muutoin pitää pyhänä, tai meluamalla, uhkaavalla käyttäytymisellään tai muuten häiritsee jumalanpalvelusta, kirkollista toimitusta, muuta sellaista uskonnonharjoitusta taikka hautaustilaisuutta.” Uskonnonvapauslain 2 §:n mukaisesti uskonnollisella yhdyskunnalla tarkoitetaan evankelis-luterilaista tai ortodoksista kirkkoa tai rekisteröityä uskonnollista yhdyskuntaa. Vapaa-ajattelijain liitto on arvostellut rikosnimikettä tarpeettomana, koska muut lait suojelevat uskonnon harjoittamista häiritsemiseltä.


title: .338 Lapua Magnum

text: .338 Lapua Magnum on suomalaisen Lapuan kehittämä pitkänmatkan tarkkuus- ja metsästyspatruuna (8,6×70 mm tai 8,58×70 mm). Se on keskisytytteinen, pullonkaulamainen patruuna, jota käytetään erityisesti sotilas- ja kilpailutarkkuusammuntaan.


title: .338 Lapua Magnum

text: Patruunalla on tehty pisimmältä matkalta ammuttu tarkka-ampujatappo sotilaskäytössä. Marraskuussa 2009 Corporal of Horse (vastaa kersanttia muissa aselajeissa) Craig Harrison ampui kaksi taliban-liikkeen jäsentä AWM L115A3 -kiväärillä käyttäen .338 Lapua Magnum -patruunaa. GPS-mittauksen mukaan laukaukset oli ammuttu 8 120 jalan eli 2 474 metrin etäisyydeltä.


title: Lindström

text: Lindström tai Lindstrøm on muun muassa seuraavien henkilöiden sukunimi:


title: Jakobson

text: Jakobson, Jakobsson, Jacobson tai Jacobsson on muun muassa seuraavien henkilöiden sukunimi:


title: Kuruption!

text: Kuruption! on rap-artisti Kuruptin debyyttialbumi. Se on tupla-albumi, ja sen julkaisi Kuruptin perustama Antra Records. Se sijoittui 24. lokakuuta 1998 Billboard 200 -listalla sijalle 8. Albumilla on single nimeltä "We Can Freak It".


title: Antonio Mennini

text: Antonio Mennini (s. 2. syyskuuta 1947) on italialainen kirkonmies, joka sai katolisen pappisvihkimyksen 14. joulukuuta 1974. Hänestä tuli piispa vuonna 2000, jolloin hänet nimitettiin Ferentiumin titulaariarkkipiispaksi.


title: Antonio Mennini

text: Mennini on ollut myös diplomaattisissa tehtävissä nuntiuksena Bulgariaan, Venäjälle ja Uzbekistaniin.


title: Lund (täsmennyssivu)

text: Lund ja Lundi tarkoittavat seuraavia asioita:


title: Saksa ensimmäisessä maailmansodassa

text: Ensimmäisen maailmansodan aikana Saksa johti Itävalta-Unkarin kanssa keskusvaltoja, jotka kuitenkin hävisivät sodan. Saksa tuki liittolaistansa Itävalta-Unkaria kun tämä aloitti sodan Serbian kanssa ja joutui konfliktiin myös Serbian liittolaisen Venäjän kanssa sekä Ranskan, joka oli tehnyt Venäjän kanssa sopimuksen liittolaisuudesta mikäli Saksa hyökkäisi.


title: Saksa ensimmäisessä maailmansodassa

text:
Saksa hyökkäsi puolueettoman Belgian kautta Ranskan maaperälle ja Saksaa vastaan liittyi myös Yhdistynyt kuningaskunta Saksan hyökättyä Belgiaan.
Saksan armeija oli epäonnistuneen hyökkäyksen jälkeen vaipunut suuren taisteluväsymyksen valtaan. Rie koetettiin toki vakuuttaa, ettei tilanne ollut aivan toivoton, sillä saksan armeija seisoi yhä Ranskan maaperällä. Tämän ajateltiin olevan vahva valtti Saksalle, mikäli rauhasta ryhdyttäisiin neuvottelemaan.


title: Luettelo kuuluisista murhatuista ihmisistä

text: Tämä on luettelo kuuluisista murhatuista ihmisistä. Luettelo on aikajärjestyksessä.


title: Nicolas Girasoli

text: Nicolas Girasoli (s. 21. heinäkuuta 1957) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi paavi Johannes Paavali II 15. kesäkuuta 1980. Hän sai 24. tammikuuta 2006 nimitykset Egnazia Appulan titulaariarkkipiispaksi sekä apostoliseksi nuntiukseksi Sambiaan ja Malawiin.


title: Nicolas Girasoli

text: Girasoli vihittiin piispaksi 11. maaliskuuta 2006. Pääkonsekraattorina toimi Angelo Sodano, jota avustivat Robert Sarah ja Luigi Martella.


title: Jelena Temnikova

text: Jelena Vladimirovna Temnikova (, s. 18. toukokuuta 1985 Kurgan, Neuvostoliitto) on venäläinen poplaulaja ja Serebro-yhtyeen entinen jäsen.


title: Jelena Temnikova

text: Temnikova tuli tunnetuksi sijoituttuaan kolmanneksi "Fabrika zvjozd" -kykyjenetsintäkilpailussa vuonna 2003. Kolme vuotta myöhemmin hän perusti kilpailun tuottajan Maksim Fadejevin kanssa Serebro-yhtyeen. Yhtye edusti Venäjää vuoden 2007 Eurovision laulukilpailussa, jossa se sijoittui kolmanneksi.


title: Pikkuluppio

text: Pikkuluppio ("Sanguisorba minor") on ruusukasvien heimoon kuuluva kasvi. Se on 40–90 cm korkea. Sitä kasvaa muun muassa Ruotsissa, Saksassa ja Italiassa. Se kasvaa kalkkipohjaisilla ja ruohoisilla alueilla.


title: Pikkuluppio

text: Pikkuluppiota käytetään myös salaateissa ja kastikkeissa. Sen makua kuvaillaan miedon kurkun tapaiseksi.


title: Freddie Mac

text: The Federal Home Loan Mortgage Corporation (FHLMC) (NYSE: FRE), yleisesti tunnettu nimellä Freddie Mac, on puolivaltiollinen kiinnitysluottoja myöntävä yhtiö. Freddie Mac hallitsee yhdessä Fannie Maen kanssa noin puolta Yhdysvaltain kiinnitysluottomarkkinoista.


title: Freddie Mac

text: Yhdysvaltain luottokriisi on ajanut Freddie Macin koviin vaikeuksiin. Yhdysvaltain liittovaltio päätti 7. syyskuuta 2008 ottaa Freddie Macin ja Fannie Maen hallintaansa, koska niiden kaatuminen olisi pahentanut luottokriisiä ja nostanut merkittävästi korkotasoa. Pelastusoperaation arvioidaan maksavan amerikkalaisille veronmaksajille 100 miljardia dollaria. Toukokuussa 2010 Freddie Mac pyysi lisärahoitusta, joka nostaa laskun yhtiöiden pelastamisesta noin 126 miljardiin dollariin, josta Freddie Macin osuus olisi 60 miljardia.


title: George Panikulam

text: George Panikulam (s. 26. lokakuuta 1942) on katolisen kirkon intialainen pappi. Hän sai vihkimyksensä 11. maaliskuuta 1967.


title: George Panikulam

text: 4. joulukuuta 1999 Panikulam sai nimitykset Caudiumin titulaariarkkipiispaksi ja nuntiukseksi Hondurasiin. Hänet vihittiin piispaksi 6. tammikuuta 2000. 3. heinäkuuta 2003 hänestä tehtiin nuntius Mosambikiin. Häntä seurasi Hondurasissa Antonio Arcari ja edelsi Mosambikissa Juliusz Janusz.


title: Fannie Mae

text: The Federal National Mortgage Association (FNMA) (), yleisesti tunnettu nimellä Fannie Mae, on yhdysvaltalainen puolivaltiollinen asuntolainoja rahoittava yhtiö. Fannie Mae hallitsee yhdessä Freddie Macin kanssa noin puolta Yhdysvaltain asuntolainamarkkinoista.


title: Fannie Mae

text: Fannie Mae perustettiin valtion laitokseksi vuonna 1938 osana Franklin D. Rooseveltin New Deal -ohjelmaa myöntämään rahoitusta asuntomarkkinoilla. Seuraavat 30 vuotta se oli lähes monopoliasemassa lainaamassa varoja asuntolainoja myöntäville pankeille ja muille rahoituslaitoksille. Fannie Mae yksityistettiin ja vietiin pörssiin vuonna 1968.


title: Fannie Mae

text: Yhtiö oli vuoden 2013 Fortune 500 -listalla 12. sijalla.


title: Fannie Mae

text: Yhdysvaltain luottokriisi ajoi Fannie Maen vaikeuksiin. Yhdysvaltain liittovaltio päätti 7. syyskuuta 2008 ottaa Freddie Macin ja Fannie Maen hallintaansa, koska niiden kaatuminen olisi pahentanut luottokriisiä ja nostanut merkittävästi korkotasoa. Pelastusoperaation arvioitiin maksavan amerikkalaisille veronmaksajille mahdollisesti jopa 100 miljardia dollaria.


title: Fannie Mae

text: Yhtiöt hallitsivat yhdessä lähes puolta Yhdysvaltain 12 biljoonan dollarin asuntolainamarkkinoista. Neljän viimeisen vuosineljänneksen aikana ne tekivät 14 miljardin dollarin tappiot.


title: Aril Edvardsen

text: Aril Snorre Edvardsen (15. marraskuuta 1938 Kvinesdal, Norja – 6. syyskuuta 2008 Mombasa, Kenia) oli norjalainen saarnaaja, evankelista ja tunnettu karismaattinen kirkollinen vaikuttaja. Hän perusti lähetyssäätiö "Troens Bevis Verdens Evangeliseringin" vuonna 1965 ja toimi sen johtajana. Häntä pidetään eräänä Norjan kansainvälisesti tunnetuimmista evankelistoista. Aril ja Kari Edvardsenilla on kolme lasta.


title: Aril Edvardsen

text: Nuoruusvuosinaan Edvardsen toimi paikallisen Arbeidernes ungdomsfylkingin johtajana. Hän toimi myös tanssimuusikkona laulaen enimmäkseen country-musiikkia. Hän avioitui 17-vuotiaana samalla luokalla koulua käyneen vaimonsa Karin kanssa. Edvardsen koki radikaalin kääntymyksen kristityksi vuonna 1956, minkä jälkeen hän alkoi etsiä apostolista kristillistä elämää, Raamatun esikuvan mukaan. Häntä pidetään eräänä Pohjoismaiden tunnetuimmista ja kansainvälisimmistä evankelistoista, jonka työ saavutti loppuaikoina jopa noin 200 maata television ja muiden joukkoviestintävälineiden avulla. Edvardsenin tausta oli Norjan kirkossa, eikä monista päinvastaisista väitteistä huolimatta koskaan kuulunut minkään helluntaiseurakunnan jäsenistöön, minkä hän toi esille selkeästi myös omalla verkkosivustollaan.


title: Aril Edvardsen

text: Vuonna 1960 Edvardsen koki saaneensa kutsumuksen Jumalalta aloittaa maailmanlaajuinen evankeliointityö. Hän perusti organisaation nimeltä "Troens Bevis Verdens Evangelisering" vuonna 1965. Edvardsenin toiminnalle on alusta lähtien ollut tunnusomaista kansainvälisyys ja tavoitteellisuus. Hän on järjestänyt suuria hengellisiä evankeliointitapahtumia, perustanut paikallisia seurakuntia, tukenut muita evankelistoja, sekä järjestänyt saarnaajille suunnattuja seminaareja ja konferensseja.


title: Aril Edvardsen

text: Kvinesdalissa sijaitseva Sarons Dal -keskus on kasvanut jatkuvasti ja sinne on rakennettu suuria kokoustiloja, kirjapaino, kirjekoulu, raamattukoulu sekä kansainvälinen mediakeskus. Hän toimi myös kansainvälisen Church Growth International -järjestön johtokunnassa vuodesta 1981 saakka, Lausanne-komiteassa sekä Det Norske Bibelselskapin valittuna edustajana.


title: Aril Edvardsen

text: Troens Bevis -järjestö pitää yllä noin 1 000 lähetyssaarnaajaa sekä lähettää 24 tuntia vuorokaudessa omaa satelliittitelevisio- ja internetohjelmaa Sarons Dalista käsin.


title: Aril Edvardsen

text: Edvardsen kirjoitti noin viisikymmentä kirjaa sekä kirjekursseja, joista muun muassa "Uusi elämä" () -kirjekurssia on käännetty 60 kielelle.


title: Aril Edvardsen

text: Erling Borgen ohjasi vuonna 2004 Edvardsenista elämäkerrallisen dokumenttielokuvan "Himmelen revner" (Taivas repeää), josta leikattiin erikseen 49 minuutin mittainen elokuvateatteriversio sekä 24 minuutin televisiodokumentti. Samana vuonna Håvard Rem kirjoitti Edvardsenin elämäkertateoksen "Aril Edvardsen - et selvopplevd portrett".


title: Aril Edvardsen

text: Aril Edvardsen oli juuri päättänyt evankeliointikokoussarjan Zanzibarissa vaimonsa Karin kanssa ennen kuolemaansa. Heidän muutaman päivän mittaiseksi tarkoitettu lomansa päättyi kuitenkin Arilin sairastumiseen ja hänet vietiin sairaalaan lomakohteessaan Mombasassa, jossa hän kuoli sydänongelmiin. Edvardsen haudattiin Kvinesdalissa 15. syyskuuta 2008. Kaikille avoinna olleessa ja valtakunnallisesti uutisoidussa hautajaistilaisuudessa oli läsnä noin 1 500–2 000 ihmistä.


title: Aril Edvardsen

text: Norwegian Air Shuttle on maalauttanut Edvardsenin kuvan yhden Boeing 737-800 -koneensa pyrstöön.


title: Espanjan energiapolitiikka

text: Espanjan energiapolitiikka kertoo Espanjan energiapolitiikasta eli energian käytön kehityksestä ja ohjaamisesta mukaan lukien energiantuotanto, sähköntuotanto, lämmöntuotanto, jakelu, kulutus ja yhteiskunnallinen vaikuttaminen ja keskustelu aiheesta. Siihen sisältyvät lait, sopimukset, verot ja ohjauskeinot. Espanja on Euroopan unionin jäsen ja EU:n lainsäädäntö sitoo Espanjaa.


title: Espanjan energiapolitiikka

text: IEA:n mukaan vuonna 2007 Espanja oli "9. suurin öljyntuojamaa ": 81 Mt (3 % maailman tuonnista), "7. maakaasun tuojamaa" (39 mrd. kuutiota =5 %), "10. kivihiilen tuojamaa" (19Mt =2 %).


title: Espanjan energiapolitiikka

text: IEA:n mukaan Espanjan sähkönkulutus oli 283 TWh ja 6 296 kWh/as vuonna 2007. Vuonna 2006 Espanjan sähkönkulutus asukasta kohti oli 38 % Suomen vastaavasta luvusta.


title: Espanjan energiapolitiikka

text: Espanjassa oli tuulivoimaa 19 149 MW vuonna 2009 ja 11 615 MW vuonna 2006.


title: Espanjan energiapolitiikka

text: Espanja keskeytti Armintzan kalastajakylässä sijaitsevan ydinreaktorin rakentamisen vuonna 1984. Rakentamista ei ole jatkettu (2010).


title: Espanjan energiapolitiikka

text: Maaliskuussa 2007 Euroopan neuvosto nimesi energiatehokkuuden keskeiseksi osaksi ilmastonmuutos- ja energiastrategiaa. Neuvosto asetti tavoitteeksi 20 % energiankulutuksen säästön vuonna 2020. Direktiivi velvoittaa jäsenmaita myös yhdeksän prosentin loppukäytön energiasäästöön vuonna 2016. Espanja tavoite on direktiiviä kunnianhimoisempi 11 % säästö vuonna 2012.


title: Espanjan energiapolitiikka

text: Espanja hyväksyi 1. elokuuta 2008 energiansäästöohjelman, jonka päämäärä on vähentää maan öljynkulutusta 10 % 2011 mennessä. Ohjelma maksaa 245 miljoonaa euroa. Kauppa- ja teollisuusministeri Miguel Sebastianin mukaan se säästää yli neljä miljardia euroa öljykustannuksissa. Ohjelmaan sisältyy:


title: Espanjan energiapolitiikka

text: Ympäristöjärjestöjen mukaan tehokkaampaa olisi puuttua energiankulutuksen kasvun syihin ja lisätä uudistuksia. Heidän mukaansa ohjelmaa voisi parantaa kieltämällä hehkulamput, energiaa tuhlaavat kodinkoneet ja autot ja lisäämällä ympäristövero ja vanhojen asuntojen avustukset niiden kunnostamiseksi energiatehokkaiksi.


title: Espanjan energiapolitiikka

text: Barcelonassa liikenteen nopeusrajoitus on laskettu 100–120 km/h arvoon 80 km/h tammikuussa 2008. Viranomaisten mukaan päästöt ovat vähentyneet 17 % ja onnettomuudet 50 %.


title: Espanjan energiapolitiikka

text: Euroopan Komission suunnittelema uusiutuvan energian velvoite Espanjalle on energiankulutuksen uusiutuvan energia osuuden lisäys 8,7 %:sta vuonna 2005 20 %:iin vuonna 2020. Espanjan tavoitteena on 30 % sähköstä uusiutuvaa energiaa 2010 mennessä, josta puolet tuulienergiaa. Espanja tuulivoimatavoite on 20 GW vuonna 2011 ja suunniteltu tavoite 29 GW vuonna 2016. Tuulivoimaa tuetaan vapaavalintaisesti 20 vuoden syöttötariffilla tai 40 % sähkönhintabonuksella. Espanja on ensimmäinen maa, joka vaatii aurinkokennojen asennusta uusiin rakennuksiin ja toinen aurinkolämmitetyn veden käyttöön. Vuodesta 2006 laki asettaa minimivelvoitteet aurinkolämmitystä (30-70 %) sekä aurinkokennoja uusille rakennuksille ja korjausrakentamiseen. Kaupungeilla on myös omia tavoitteita. Esimerkiksi Barcelonassa uusien rakennusten ja korjattavien rakennusten lämpimästä vedestä 60 prosenttia täytyy lämmitä aurinkoenergialla. Barcelonan kaupungin tavoite on 100 000 neliötä aurinkolämmitystä vuonna 2010.


title: Calypso (kappale)

text: Calypso on yhdysvaltalaisen folkmuusikon John Denverin vuoden 1975 kappale, joka julkaistiin singlenä. Myöhemmin se oli kappaleena "Windsong"-albumilla. Calypso on kunnianosoitus ranskalaiselle mertentutkijalle Jacques-Yves Cousteaulle ja tämän tutkimusalukselle "Calypsolle".


title: Calypso (kappale)

text: Single oli 27. syyskuuta 1975 Billboard Hot 100 -singlelistan ykkösenä viikon ajan.


title: Katse

text: Katse kuvaa visuaalisessa kulttuurissa sitä, mitä ja miten katsoja näkee ja näkyy median esittämänä sosiaalisessa vuorovaikutuksessa.


title: Katse

text: Viestintä hyödyntää katsetta. Katseen suuntaa määrää media. Mainonnassa halutaan kääntää kohderyhmän katseet tiettyyn suuntaan.


title: Katse

text: Teoreetikot Günther Kress ja Theo van Leeuwen erittelevät tarjoavan ja vaativan katseen. Epäsuora katse tarjoaa vaikutelman, että henkilö ei tiedosta, että häntä katsotaan. Suora katse vaatii, että katsojaa katsotaan.


title: Katse

text: Kohteen katsominen ja sen näkeminen, että joku katsoo toista ihmistä kertoo paljon katsojan ja katseen kohteen suhteesta sekä katsojien välisistä ja katsomisen olosuhteista. Näitä suhteita voivat olla ihmiset, paikat, katseen kohteet ja vuorovaikutus. Katseiden keskinäinen luonne heijastaa henkilöiden välisiä Valtarakenteita, katsojan ja katsottavan välistä suhdetta. Se kertoo, kenellä on oikeus tai tarve katsoa ketä ja miksi. Vaikka katsetta saatetaan pitää puhtaasti kohteen "katsomisena" ilman taka-ajatuksia, se merkitsee psykologista valtasuhdetta, jossa katsoja hallitsee katseen kohdetta.


title: Katse

text: Katseen tekemiseen tunnetuksi filosofisena käsitteenä liittyy 1960-luvun postmodernistiseen teoriaan, jota edusti Michel Foucaultin valvova katse ja Jacques Lacanin peilikatse. Kriittiset teoreetikot kuten Cornel West näkevät "normatiivisen katseen" käsitteen eurooppakeskeisessä identiteetissä. Eurooppalainen (etnisesti valkoinen) katse alistaa Euroopan ulkopuoliset (etnisesti värilliset) kulttuurit "holhoavan" katseensa alle.


title: Katse

text: Feministinen teoria tulkitsee katseen kautta yhteiskunnan valtasuhteita: miten miehet katsovat naista, naiset itseään ja toisiaan, ja kuinka katseella vaikutetaan.


title: Katse

text: Esseessään ”Visual Pleasure and Narrative Cinema” (1975) Laura Mulvey esitteli teorian miehisestä katseesta, joka johtuu valtasuhteiden epätasapainosta. Miehinen katse on vaikuttanut feministiseen elokuva- viestintä- ja mediateoriaan.


title: Katse

text: Miehiselle katseelle on ominaista, että mies katsoo naista ja nainen katsoo ohi. Feministinen teoria katsoo, että katsojat asetetaan heteroseksuaalisen miehen näkökulmaan, jossa kamera etsii kurveja naisen vartalosta ja juonessa naiset reagoivat miehen toimintaan. Miehinen katse evää naisilta tasaveroisen aseman tehden heistä miehisen katseen kohteita. Naiskatsoja pakotetaan omaksumaan miehisen katseen miehinen näkökulma.